text:
MANUNAN ARTIKULO
Maong so Magmaliw a Positibo!
Parad sika, dinan ed saraya so walaan na baleg ya epekto ed panliket mo?
situasyon ed bilay
genes
positibon panagnonot
NAYARIN say pilien na arum et “situasyon ed bilay” ya ibaga dan, “Maliket ak komon . . .
“no dakel so kuartak”
“no maong so ulopan min sanasawa”
“no anggapoy sakit ko”
Balet diad tua, mas baleg so epekto na positibon panagnonot nen say situasyon ed bilay tan genes diad panliket tayo. Tan maong itan. Akin? Ta aliwan singa say situasyon tan genes mo
“MAONG A TAMBAL”
Oniay nabasad Biblia: “Say magayaga a puso sikato so maong a tambal, balet say binmetag a puso pamagaen to so saray pukel.” (Uliran 17:22) Labay ton ibaga, baleg so nagawaan na panagnonot! Balanglan manseet kan aboten so pipirawaten mo odino onsuko ka la, tan balanglan ombiskeg kan lalo odino onkapuy ka no walay nagawan trahedya.
Nayarin wala ray agmanisiad satan, ya irarason da:
‘Akin et mankunkunwari ak ya anggapoy problemak?’
‘Agbalot manguman so situasyon ko anggano mannonot ak na positibo.’
‘Realistiko ak labat, agak mapangarap.’
Nayarin tua met iratan. Balet siansian walay kaabigan na pagmaliw a positibo. Imanoen pa iray situasyon a nabitlad onsublay.
Diad pantratrabahoan nen Alex tan Brian et makuli dan gagawaen so mandumaan ya trabaho da. Kayarin ninengneng na amo ra so trabaho da, impaimano to ray lingo da.
Alex: “Inupot ko diay panaon tan biskeg ko, balet alingo ak nin siansia! Agkon talaga sarag. Anggano antoy pankulik, kulang ni. Suko ak la.”
Brian: “Impaimano na amok no anto ray agustoan tod samay ginawak, balet wala nin siansiay pigaran lingok. Wala ray importantin naaralan ko ya makatulong ed siak diad onsublay.”
ANTOY NIBAGAM?
Kayari anem bulan, siopay magmaliw ya mas maong ya empleyado—si Alex o Brian?
No sikay amo, siopad sikaran dua so alaen mon empleyado o mansiansiad kompanyam?
No walay agmo agawaan, siopad sikara so piparaan moy reaksion?
Si Andrea tan Brittney et paminsan-minsan ya makakaliknay ermen. Mandumaan so paraan da pian arapen so situasyon da.
Say naynay ya iisipen nen Andrea et sarili to. Agto labay ya tulongan so arum likud labat no sikaray inmunan tinmulong ed sikato. Ibabaga ton, ‘Akin et pirdien koy panaon ko ed totoon anggapoy niiter dad siak?’
Gagawaen nen Brittney so amin a nayarian to a magmaliw ya maong a too tan ontutulong ed arum, pisalamatan da man itan o andi. Uunoren toy Golden Rule
—ya tratoen so arum a singa labay ton pantratod sikato. (Lucas 6:31) Parad si Brittney, say mismon panggawa na maong et makapaliket la.
ANTOY NIBAGAM?
Siopad sarayan dua so labay mon kaaro?
Siopay mas maliket so relasyon tod arum?
No paminsan-minsan et makakalikna kay ermen, panon mon aarapen itan, kasin singa ed si Andrea o si Brittney?
Nayarin wala ray kabat mon singa si Brian tan Brittney. Ompan ipasen mo ingen ya singa ka sikara. No ontan, seguradon nibagam ya baleg so nagawaan ed sika na positibon panagnonot. Panon to balet no singa ka si Alex o Andrea? Imanoey taloran paraan a natulongan ka na Biblia pian mas positiboy pangipasen mod saray subok ed bilay.
1 AGMANIISIP NA NEGATIBO
SAY IBABAGA NA BIBLIA: “No onkapuy ka ed agew na kasegsegang, say kasil mo sikato so melag.”
NO ANTOY LABAY TON IBAGA: Say panisip na negatibo et upoten toy biskeg a nakaukolan mo pian nasolusyonan odino naarap so situasyon mo.
ALIMBAWA: Aliwan maliket so impanugaw nen Juliza. Buanges so tatay to, tan mairap so bilay da. Alis la ran alis na panayaman. Nen unaan, naynay ton iisipen ya aliwan marakep so pansumpalay bilay to. Balet andi la natan. Antoy akatulong? “Antis nin naresolbe na atateng ko iray problema da,” kuan nen Juliza, “atulongan ak na Biblia ya umanen so panag-isip ko. Tan anggad natan, natutulongan ak na saray nababasak ed Biblia pian napaliisan koy manisip lan naynay na negatibo. No wala ray totoo natan ya agko nagugustoan so ugali da, tatalosan ko la no akin ya ontan ira.”
Naaralan nen Juliza ya walad Biblia iray maabig a prinsipyo. Makatulong iray bilin ditan pian naarap iray aliwan marakep ya situasyon. Singa bilang, ibabaga na Efeso 4:23: “Itultuloy yon pasimbaloen so puersa a mamapakiwas ed kanonotan yo.”
Base ed satan ya bersikulo, sarag mon umanen so panag-isip mo. Sarag mon “pasimbaloen” itan. Balet kaukolan ya tuloytuloy mon gawaen itan. Kanian ibabaga na satan a nepeg tayon ‘itultuloy so manpasimbalo.’
2 SARAY POSITIBO SO NONOTEN
SAY IBABAGA NA BIBLIA: “Amin iray agew na masegsegang sikara so mauges, balet say magayaga so puso to walaan a naynay na liket.”—Uliran 15:15.
NO ANTOY LABAY TON IBAGA: No puro negatibo so isipen mo, nairapan so liknaan mo tan magmaliw ya “mauges” odino maermen so kada agew. Balet no positibo so nonoten mo, ‘magayaga so pusom,’ o manliket ka. Kanian akadepende itan ed sika.
ALIMBAWA: Si Yanko et aminpigan inoperaan lapud walay tumor tod utek, kanian naiirapan ya onggalaw tan mansalita. Lapud iisipen ton agto la nagawaan iray pirawat tod bilay, pigay taon ya maer-ermen. Balet natan et andi la. Akin? “Imbes ya isipen ko iramay agko nagagawaan,” kuan to, “naaralan kon panoen so isip ko na saray bengatlan makapabiskeg.”
Akatulong ed si Yanko so panagbasa na Biblia. Inkuan to: “Tinmulong iya pian puro positibo so nonoten ko. Agko ni inekal ed nonot ko iramay pirawat kod bilay, balet say manunan iisipen ko et saray sarag kon gawaen natan. No wala ray nanonotan kon makapadismaya, iisipen ko so dakel a rason kon manliket.”
Singa si Yanko, sarag mon salatan na positibo iray negatibon kanonotan mo. No walay aarapen mon mairap ya situasyon—nayarin sakit, singa si Yanko—tepetan moy sarilim: ‘Kasin aglan talaga nauman so situasyon ko? Kasin anggapo lay arum a dalan, odino wala ni paraan?’ Aral mon ekalen ed nonot mo iray negatibo diad pannonot na positibo.
3 ONTULONG ED ARUM
SAY IBABAGA NA BIBLIA: “Mas makapaliket so mangiter nen say mangawat.”—Gawa 20:35.
NO ANTOY LABAY TON IBAGA: Say nanlapud puso ya pangiter et makapaliket ed samay angiter. Akin? Lapud ginawa itayo na Dios ya aliwan sarili tayo labat so nonoten tayo. (Filipos 2:3, 4; 1 Juan 4:11) No nalikna tayoy liket ed pangiter, baleg so nitulong na satan pian nasarag tayo ray mairap ya situasyon.
ALIMBAWA: Si Josué et walay deperensya na spinal column to a tatawagey spina bifida. Mabetbet a sikatoy manliliknay sakit. Balet mani-enjoy ed bilay diad itutulong tod arum. “Imbes ya ibagak ya, ‘Agko ’tan sarag,’” kuan nen Josué, “maniisip ak na nayarian kon gawaen pian natulongan so arum ed inagew-agew a pankaukolan da. Manaanap ak na paraan no panon kon gawaen itan, tan saya so mamapaliket a maong ed siak.”
NO ANTOY NAYARIN GAWAEN MO
Mananap na paraan pian nipanengneng so panagsakripisyo. Singa bilang, sarag mo kasin ilutoan so mansasakit ya kaabay yo? Wala tay kabat mon matatken la ya kaukolan toy tulong ed saray kimey ed abung?
Kaukolan mon asikasoen so panagnonot mo a singa ed pangasikasom ed hardin. Bagoten iray makaderal ya dika a negatibon kanonotan. Mangitanem na bukel na positibon panagnonot, tan abonoan so bilay mo na saray gawa ya manbungay positibon liknaan. Insan man-ani kay maabig ya bunga a gawaen to kan malikeliket. Diad ontan et napruebaan ya talagan maong so magmaliw a positibo.
Pian agmansakit, wala ray naakan a papaliisan na arum; sarag mo met ya paliisan iray negatibon kanonotan


c: text/html

text:
A2
No Anto ray Naromog ed Sayan Edisyon
Say Ingles a Balon Mundo a Patalos na Kristianon Griegon Kasulatan et impaway nen 1950, tan say kompleton Ingles a Balon Mundo a Patalos na Masanton Kasulatan et impalapag nen 1961. Manlapud saman, minilyon a managbasa ed masulok a 120 lenguahe so agunggonaan ed sayan susto tan mainomay a patalos na Masanton Kasulatan manlapud orihinal iran lenguahe.
Bibidbiren na kaplesan a New World Bible Translation Committee a nakaukolan so mangusar na lenguahe a makasabid puso na managbasa natan. Lapud saya, pigaran estilo tan saray prinsipyo nipaakar ed bokabularyo so inyaplika ed sayan patalos, ya onia ray gagala:
Pangusar na moderno tan mainomay a talosan a lenguahe. Saray daan lan salita et sinalatan na moderno tan mainomay a talosan a lenguahe. Singa bilang, say salitan “silir” et sinalatan la na “kuarto” (Genesis 6:14); say “lienzo” et ginawan “linen” (Exodo 25:4); say “avestruz” et sinalatan na mas modernon termino ya “ostrits” (Job 30:29); say “pakalat” et ginawan “renda” (Salmo 32:9). Ontan met, say balikas ya “ando lan ando” et ginawa lan “anggad angga” lapud saya lay mas mabetbet ya uusaren natan. (Exodo 15:18) Parad terminon “panaggalsim,” say inusar et “panagsegat” a mas natalosan na karaklan. (Colosas 3:11) Diad sayan edisyon, say maslak ya impangipatalos ed salitan “pilalawanan” et “seksual ya imoralidad.” (Galacia 5:19) Agmet la natalosan so salitan “baaten” kanian sinalatan itan na saray terminon ‘dusaen,’ ‘disiplinaen,’ ‘banoen,’ odino ‘ipetek’ pian nipasabi so suston ideya ed kada konteksto.—Salmo 6:1; 94:10; 105:14; Proverbio 3:12.
Say salitan “bini” ed kadaanan a Hebreo tan Griego et nayarin ontutukoy ed bini na tanaman ontan met ed ilalak na too, odino kapolian, odino ed semilya. Lapud matalag ya uusaren ed Pangasinan so salitan “bini” sano ontutukoy ed totoo, inusar iray salitan mangipasabi ed dugan ideya unong ed konteksto. (Genesis 1:11; 22:17; 48:4; Mateo 22:24; Juan 8:37) Natan, say maslak lan uusaren et say terminon “ilalak,” sano ontutukoy ed samay nipaakar ed sipan ed Eden, a naromog ed Genesis 3:15.
Pinalinew iray balikas ya inusar ed Biblia. Wala ray Hebreo tan Griegon termino a pinalinew. Singa bilang, say Hebreon terminon “Sheol” tan Griegon terminon “Hades” et inusar ed Biblia pian tukoyen so lubok na katooan. Dakel so agmakaamta ed saratan a termino, tan say “Hades” et mandodoble kabaliksan to lapud inusar itan ed Griegon mitolohiya. Kanian, say inusar parad saratan a duan termino et “Lubok” lapud onia so labay ya ibaga na saray managsulat na Biblia. Insan inyan ed paimanod leksab iray terminon “Sheol” tan “Hades.”—Salmo 16:10; Gawa 2:27.
Diad arum a patalos na Pangasinan a Biblia, saray Hebreon salitan nephesh tan Griegon salitan psykhe et mabetbet ya impatalos bilang “kamarerwa.” Lapud aliway pakatalos na dakel nipaakar ed kabaliksan na salitan “kamarerwa,” say paraan ya inusar dia et makatulong ed saray managbasa pian natalosan da no panoy impangusar na saray pinuyanan a managsulat na Biblia ed sarayan termino ed orihinal a lenguahe. Depende ed konteksto, saratan a salita et nayarin ontukoy ed (1) too (2) bilay na too, (3) mabilay iran pinalsa, (4) saray pilalek tan ganas a mangan na sakey a too odino diad arum et ontutukoy ni ingen ed (5) inatey a totoo. Balet, lapud aliwan ontan so pakatalos ed salitan “kamarerwa” diad Pangasinan, denesidi a saratan a Hebreo tan Griegon salita et ipatalos unong ed peteg a kabaliksan da, a maslak et walay paimanod leksab ya “Odino ‘kamarerwa.’” (Alimbawa, nengnengen so Genesis 1:20; 2:7; Levitico 19:28; Salmo 3:2; Proverbio 16:26; Mateo 6:25.) Anggaman ontan, diad saray pasen a maanlong so inkausar to odino diad saray kabkabat a konteksto, pinansiansia so salitan “kamarerwa,” tan walay inyan a paimanod leksab a manutukoy ed Glosaryo odino mangipapanengneng ed arum a posiblin patalos.—Deuteronomio 6:5; Salmo 131:2; Proverbio 2:10; Mateo 22:37.
Ontan met, say salitan “bato” et pinansiansia sano say tutukoyen et literal a parte na laman. Balet, sano walay isisimbolo to a singa diad Salmo 7:9 tan 26:2 tan Apocalipsis 2:23, say inusar et say suston ideya a “sankaaraleman ya emosyon” odino “sankaaraleman a kanonotan” tan inyan ed paimanod leksab so literal a patalos.
Parad saray balikas a walaan na literal tan simbolikon kabaliksan a singa say “taba” tan “saklor,” maslak a pinansiansia irayan patalos. Balet diad pigaran konteksto ya agmalinew so kabaliksan da, inusar so mas espisipikon patalos. Singa bilang, inusar so “sankaabigan” imbes a “taba” tan “kagalangan” imbes a “saklor.” (Deuteronomio 32:14; Job 16:15) Arum ed sarayan balikas et walad “Glosaryo na Saray Termino ed Biblia.”
Diad arum a patalos na Biblia, inusar so balikas ya “impasak ed krus” a manutukoy ed impamatey ed si Jesus. Lapud aliwan krus so angipasakan ed si Jesus, inusar na sayan edisyon so balikas ya “ipasak ed poste” pian nipasabi so dugan ideya.—Mateo 20:19; 27:31, 35.
Mas mainomay a basaen. Diad saray orihinal a sulsulat na Biblia, walay pandumaan na saray agawa la, peles a nagagawa, tan saray nagawa ni labat. Diad sayan edisyon, saray balikas a mangipapanengneng na tuloytuloy ya aksion et inusar ed pigaran konteksto pian nipasabi so orihinal a kabaliksan, a singa saray salitan “naynay” tan “mantultuloy.” (2 Awaran 6:24; Mateo 7:7, 8) Balet sano agkaukolan irayan balikas pian nipasabi so orihinal a kabaliksan, inekal iraya pian mas mainomay a basaen so patalos.
Nipasabi so suston ideya na saray salita ya ontutukoy ed gender. Say Hebreo tan Griegon lenguahe et manguusar na saray salita ya ontutukoy ed laki odino bii a gender, tan say Griego et manguusar met na neutral. Balet no maminsan, say pangusar na saray termino a mipetekan ed orihinal a lenguahe ya espisipikon ontutukoy ed gender et nayarin mamakilot ed dugan kabaliksan. Diad Hebreo tan Griego, saray plural a salitan uusaren et kaslakan a parad laki, aliwa labat a sano ontutukoy ed saray lalaki noagta ed parehon lalaki tan bibii. Singa bilang, anggaman say balikas ya “ananak nen Israel” et ontutukoy ed 12 lalakin ananak nen Jacob, maslak ya ontutukoy itan ed interon nasyon na Israel, diad parehon lalaki tan bibii. Kanian diad sayan edisyon, satan a balikas et maslak ya impatalos ya “Israelita” pian ipanengneng ya ontutukoy itan ed interon nasyon. (Genesis 46:5; Exodo 35:29) Mipadpara, say balikas ya “ugaw a lakin ulilad ama” et impatalos ya “ugaw ya ulilad ama” odino “ulila” pian ipanengneng ya ontutukoy itan ed laki tan bii.
Arum nin naromog ed sayan edisyon:
Sayan edisyon na Biblia et nankarga na pigaran paimanod leksab. Niraya so kategorya na saray paimanod leksab:
“Odino” Arum a paraan a pangipatalos na teksto manlapud Hebreo, Aramaiko, odino Griego a mangipasabi na parehon ideya.—Genesis 1:2, paimanod leksab na “aktibon puersa na Dios”; Josue 1:8, “makalna.”
“Odino posiblin” Arum a pangipatalos na teksto a mangipasabi na posiblin ideya ingen ta duma ed interamentin ideya.—Genesis 21:6, “mielek ed siak”; Zacarias 14:21, “Canaanita.”
“Literal” Salita por salita a patalos na Hebreo, Aramaiko, odino Griego odino say manunan kabaliksan na orihinal a lenguahen salita.—Genesis 30:22, “manlukon”; Exodo 32:9, “benger.”
Kabaliksan tan makatulong ya impormasyon Kabaliksan na saray ngaran (Genesis 3:17, “Adan”; Exodo 15:23, “Mara”); saray detalye nipaakar ed simbang tan sukat (Genesis 6:15, “kasiko”); say tutukoyen na pronoun (Genesis 38:5, “Sikatoy”); makatulong ya impormasyon diad Apendise tan diad Glosaryo.—Genesis 37:35, “Lubok”; Mateo 5:22, “Gehenna.”
Say walad arap a seksion a “No Antoy Naaralan ed Salita na Dios” et nankarga na sumaryo na saray manunan bangat a naromog ed Biblia. Say ontumbok ed saray teksto na Biblia et say “Listaan na Saray Libro na Biblia,” say “Indese na Saray Salita ed Biblia,” tan say “Glosaryo na Saray Termino ed Biblia.” Say Glosaryo et ontulong ed saray managbasa pian natalosan da ray apilin balikas unong ed espisipikon inkausar na saratan ed Biblia. Nirayay seksion a walad Apendise A: “Saray Prinsipyo ed Panagpatalos na Biblia,” “ No Anto ray Naromog ed Sayan Edisyon,” “No Panon a Niwalad Sikatayo so Biblia,” “Say Ngaran na Dios ed Hebreon Kasulatan,” “Say Ngaran na Dios ed Griegon Kasulatan,” “Tsart: Saray Propeta tan Saray Arari na Juda tan Israel,” tan “Saray Importantin Agawa ed Bilay nen Jesus Diad Dalin.” Say walad Apendise B et saray mapa, tsart, tan arum nin impormasyon a makatulong ed saray maseet ya estudyante na Biblia.
Diad kada libro na Biblia et walay sumaryo na saray karga na saray kapitulo, kaiba iray angalaan a bersikulo, ya ontulong ed saray managbasa a nawalaay ideya nipaakar ed interon libro. Diad pegley na kada pahina et nanengneng iray sankaimportantian a marginal reference, a saraya et mitukoyan a bersikulo.

robotstxt: allowed

filter: keep


text:
MANUNAN ARTIKULO | NABILAY LAMET IRAY INATEY—POSIBLE KASI?
Kasin Walay Ilalo na Saray Inatey?
Kasin nabilay lamet ira?
EBAT NA BIBLIA: “Onsabi so oras a saray amin a walad pakanodnonotan iran lubok et narengel day boses [nen Jesus] tan ompaway ira.”
Imbaga dia nen Jesus so nagawad arapen, ya diad uley na Panarian to et naupot so karga na Lubok. “Abigla ak nen una-unaan kon abasay Juan 5:28, 29,” so kuan nen Fernando ya abitlad gapo. “Awalaan ak na ilalo, tan positibo lay iisipen kod arapen.”
Iilaloan na matoor ya lakin si Job nensaman ya no ompatey, sikatoy bilayen lanlamang na Dios. Intepet to: “No say sakey a too ompatey, ombilay ta lamet?” Insan matalek ya inmebat: “Amin iray agew na pibabakal ko [legan a walad Lubok] alagden ko, angga ed say kabulos ko onsabi. Ontawag ka, et onebat ak ed sika.”
Dati lan amta nen Marta, ya atsi nen Lazaro, a walay kioli. Nen inatey si Lazaro, imbaga nen Jesus ed sikato: “Say agim et onoli.” Inmebat si Marta: “Amtak a sikatoy onoli diad kaunoran ya agew.” Insan inkuan nen Jesus ed sikato: “Siak so kioli tan say bilay. Samay mangipapanengneng na pananisia ed siak, anggano sikatoy ompatey et ombilay lamet.” (Juan 11:23-25) Insan binilay ya tampol nen Jesus si Lazaro! Satan ya makapaliket a salaysay et alimbawa labat na mas baleg ya nagawad arapen. Isip mo pa no onoli la ray inaatey ed interon mundo!
Wala ra kasi onolid bilay ed tawen?
EBAT NA BIBLIA: Ipapanengneng na Biblia ya midumaan so imbilay nen Jesus ed saramay waloran akasulat ed Biblia. Saramay walora et nanayam lamet diad dalin. Balet nabasa tayo diad samay inkioli nen Jesus: ‘Si Jesu-Kristo et linma ed tawen tan wala la natan ed nikawanan na Dios.’ (1 Pedro 3:21, 22) Si Jesus labat kasi so onolid bilay ed tawen? Antis ya inatey, imbaga nen Jesus ed saray apostol to: “No onla ak lan mangiparaan na sakey a pasen parad sikayo, ompawil ak tan awiten ta kayo ed ayaman ko, ta pian no iner so kawalaan ko et wadman kayo met.”
Linmay Kristo ed tawen tan namparaan parad isabi na arum ed saray disipulo to. Saray onolid bilay ed tawen et 144,000 so bilang da. (Apocalipsis 14:1, 3) Balet antoy gawaen diman na sarayan maapit ya papatumbok nen Jesus?
Dakel so gawaen da diman! Ibabagad sikatayo na Kasulatan: “Maliket tan masanto so siopaman a kabiangan ed unonan kioli; diad sikara et anggapoy pakayari na komaduan ipapatey, balet magmaliw iran saserdote na Dios tan say Kristo, tan manuley ira bilang arari a kaiba to diad sanlibon taon.” (Apocalipsis 20:6) Saramay bilayen ed tawen et uleyan day dalin bilang arari tan saserdote ya kaiba na Kristo.
Siopa ray onsublay ya bilayen?
EBAT NA BIBLIA: Akasulat ed Salitay Dios iyan paliwawa nen apostol Pablo: “Walay ilalok ed Dios, a sayan ilalo et aawaten met na sarayan totoo, a wala so kioli na saray matunong tan saray agmatunong.”
Siopay kaibad grupo ya tinawag nen Pablo ya “matunong”? Niay alimbawa. Imbagad matoor a lakin si Daniel nen asingger lan ompatey: “Insan ka ompatey, balet onalagey kan mangawat na tumang mo diad kasampotan na panaon.” (Daniel 12:13, Maung a Balita) Iner bilayen si Daniel? “Say matunong tawiren to so dalin tan manayam diman lawas.” (Salmo 37:29) Tan oniay imbaga nen Jesus ya nagawad arapen: “Maliket iray mauyamo, ta tawiren da so dalin.” (Mateo 5:5) Paolien ed dalin si Daniel tan arum nin matoor a lalaki tan bibii pian manbilay lamet, ya andi-angga ni ingen.
Siopay kaibad grupo ya tinawag nen Pablo ya “agmatunong”? Saray binilyon ya totoon nambilay tan inatey, a maslak et inatey iran agda atalosan tan inunor so katuaan ya ibabagay Biblia. No napaoli ra, nakabat da la tan naapresya day Jehova * tan si Jesus. (Juan 17:3) Saramay pilien day manlingkor ed Dios et walay ilalo ran manbilay anggad mabilay si Jehova, labay ton ibaga et andi-angga.
Saramay pilien day manlingkor ed Dios et nawalaay ilalon manbilay ya andi-angga, a maliket tan aglan balot mansakit
Anto lay kipapasen diad dalin ed satan?
EBAT NA BIBLIA: Say Dios “punasen to so amin a lua ed kamataan da, tan anggapo lay ipapatey, tan anggapo met lay panermen tan pannangis tan ot-ot.” (Apocalipsis 21:4) “Ipaalagey da naani so saray abung, tan manayam ira naani; et mantanem ira naani na saray ubas, tan mangan ira naani ed saray bunga ra.”
Isip mo pay pambilay ed ontan ya kipapasen kaiba iray napaolid bilay ya inar-arom! Balet say tepet et, Panon mon naseguro ya talagan nabilay lamet iray inatey?
^ par. 15 Nabasad Biblia ya say ngaran na Dios et Jehova.


text:
Atulongan si Apolos a toon maong a mansalita (24-28)
18 Kayari na saya, tinaynan toy Atenas tan linmad Corinto.2 Tan aromog toy sakey a Judion manngaray Aquila,+ a niyanak ed Ponto, a kasabisabi ton nanlapud Italya a kaibay asawa ton si Priscila, lapud ingganggan nen Claudio a taynan na amin a Judio so Roma. Kanian nila ira nen Pablo,3 tan lapud parehoy anapan da, sikatoy akiayam ed abung da tan nankimey a kaiba ra,+ ta managgaway tolda so anapan da.4 Sikatoy manpapaliwawa* diad sinagoga+ kada sabaton+ tan nakokombinse ton manisia iray Judio tan saray Griego.5 Natan, sanen sinmabi lay Silas+ tan Timoteo+ manlapud Macedonia, inusar nen Pablo so amin a panaon to parad salita na Dios, a pinulongan to iray Judio pian paneknekan a si Jesus so Kristo.+6 Balet sanen naynay la ran onsusumpa ed sikato tan mansasalita ray mauges, impagpag to iray kawes to+ tan inkuan tod sikara: “Ebatan yon mismo* so dala yo.+ Anggapoy kasalanan ko.+ Manlapud natan et onla ak lad saray aliwan Judio.”+7 Kanian sikatoy tinmaynan diman* tan linmad abung na toon manngaray Titio Justo, sakey a mandadayew ed Dios, a say abung to et walad abay na sinagoga.8 Balet si Crispo+ a manangasikaso na sinagoga et nagmaliw a mananisia ed Katawan, ontan met ed interon sankaabungan to. Tan dakel ed saray taga Corinto ya akadngel so anisia tan abautismoan.9 Tan diad labi et inkuan na Katawan ed si Pablo diad panamegley na pasingawey: “Agka natatakot, noagta mantultuloy kan mansalita tan agka ontutunda,10 ta wala ak ed sika+ tan anggapoy mamasakit ed sika; ta dakel so totook ed sayan syudad.”11 Kanian sikatoy nanayam diman a sakey taon tan anem bulan, ya imbabangat tod sikara so salita na Dios.12 Legan a si Galio so prokonsul* na Acaya, nankakasakey iray Judio a sinmumpad si Pablo tan sikatoy inyakar dad panangukoman,13 ya inkuan da: “Sayan too et kokombinsien to ray totoo a mandayew ed Dios diad paraan a kontra ed ganggan.”14 Balet sanen mansalita lay Pablo, inkuan nen Galio ed saray Judio: “No talagan sakey itan a kasalanan odino sakey a krimen, O sikayo ran Judio, anosan ta kayon dengelen.15 Balet no sangsangan labat itan nipaakar ed saray salita tan kangaranan tan ganggan yo,+ akauley kayo lad satan. Agko labay so magmaliw ya ukom ed saratan a bengatla.”16 Diad saman et pinataynan to rad panangukoman.17 Kanian amin da et inerel day Sostenes+ a manangasikaso na sinagoga, tan pinepekpek dad arap na panangukoman. Balet agbalot akibabali si Galio ed saratan a bengatla.18 Balet kayari na dakel nin agew ya impanayam nen Pablo diman, sikatoy nampatanir ed saray agagi tan nambarko ya amaarap ed Sirya, a kaiba toy Priscila tan Aquila. Diad Cencrea+ et impakatli toy buek to, ta walay sinambaan to.19 Kanian akasabi rad Efeso, tan intilak to ra diman; balet sikatoy linmoob ed sinagoga tan akikatunongan ed saray Judio.+20 Anggaman naynay dan kekerewen a sikatoy manbayag ni diman, sikatoy ag-inmabuloy21 noagta nampatanir la tan inkuan tod sikara: “Ompawil ak lamet ed sikayo, no linawa nen Jehova.”* Tan sikatoy nambarko manlapud Efeso22 tan akasabid Cesarea. Insan sikatoy tinmatdang* tan kinumusta toy kongregasyon, insan linmad Antioquia.+23 Kayari ton nanayam ya agano diman, sikatoy tinmaynan tan linmad nanduruman pasen diad Galacia tan Frigia,+ a pinapabiskeg toy amin a disipulo.+24 Natan et sinmabi ed Efeso so Judion manngaray Apolos,+ a niyanak ed Alejandria; sikatoy maong a mansalita tan kabkabisado toy Kasulatan.25 Sayan too et nibangat ed dalan nen Jehova,* tan marmarlang ed espiritu, susto so sasalitaen tan ibabangat to nipaakar ed si Jesus, balet say amta to labat et nipaakar ed bautismo nen Juan.26 Makpel a nansalita iyan too diad sinagoga, tan sanen sikatoy nadngel nen Priscila tan Aquila,+ sikatoy impila ra tan tinulongan dan nawalaay mas suston pakatalos ed dalan na Dios.27 Sakey ni, lapud labay toy onlad Acaya, nansulat iray agagi ed saray disipulo, a binilin da ra a maong komon so pangawat dad sikato. Kanian sanen sikatoy akasabi diman, baleg so nitulong tod saramay nagmaliw a mananisia lapud agnaparaan a kaabigan na Dios;28 ta mapuersa ton pinaneknekan ed arap na karaklan ya aliway ibabangat na saray Judio, tan impanengneng tod panamegley na Kasulatan a si Jesus so Kristo.+


text:
MANUNAN ARTIKULO | WALA NI KASI PAG-ASA NA MUNDO?
Wala ni Kasi Pag-asa na Mundo o Anggapo La?
GINMAPO so taon 2017 diad makapabiglan anunsio na grupo na saray scientist. Nen Enero, indeklara dan mas inmasingger so kaderal na mundo. Pian natalosan na totoo so kaasingger na satan, angusar iray scientist na Doomsday Clock ya inyabante day 30 segundo. Nanengneng ed Doomsday Clock ya duara tan kapalduan minuto labat lay nakekeraan antis ya manpegley-labi—say ibabaga ran sankaasinggeran ed kaderal na mundo diad masulok ya 60 taon!
No 2018, plaplanoen na saray scientist ya aralen lamet so kaasingger na ibabaga ran anggaan na mundo. Kasin nanengneng nin siansia ed Doomsday Clock ya asingsingger lay kaderal na mundo? Antoy nibagam? Wala ni kasi pag-asa na mundo? Ompan nairapan kan ebatan itan. Anggan saray eksperto et nandurumay opinyon da ed saya. Aliwan amin et manisia ya naderal so mundo.
Diad tua, minilyon so manisia ya magmaliw a balibali so bilay na totoo diad arapen. Ibabaga ra ya walay ebidensya ya sikatayo ran totoo tan say planeta tayo et agbalot naderal tan ombalibali bilay diad arapen. Kasin napantiwalaan ’tan ya ebidensya? Wala ni kasi pag-asa na mundo o anggapo la?


text:
SAY PANAG-BANTAYAN No. 2 2018 | Antoy Nagawa ed Arapen?
ANTOY NAGAWA ED ARAPEN?
Kasin naisip mo la no antoy nagawad sika tan ed pamilyam diad arapen? Oniay ibabaga na Biblia:
“Saray matunong et tawiren day dalin, tan manbilay ira ditan diad andi-anggaan.”—Salmo 37:29.
Natulongan ka na sayan isyu na Say Panag-bantayan pian natalosan moy marakdakep ya gagala na Dios parad totoo tan diad dalin tan no antoy gawaen mo pian nagunggonaan kad satan.
Pangamta ed Arapen
Nilibon taon la ya pannononotan na totoo no antoy nagawa ed arapen—pero agda nipapasakbay so eksakton nagawa.
Astrolohiya tan Panaghula—Pakaamtaan na Arapen?
Kasin napanmatalkan mo irayan klase na prediksion?
Saray Propesiya ya Talagan Agawa
Saray makapadinayew ya prediksion na Biblia et detalyadon asumpal.
Onsusuporta ed Inkasusto na Propesiya Anggan Agmansasalita
Walay daan ya monumento ed Roma ya onsusuporta ed inkasusto na propesiya ed Biblia.
Saray Promisa ya Seguradon Nagawa
Dakel ya propesiya ed Biblia so nagagawa la, pero saray arum et dia nid arapen.
Sarag Moy Manbilay na Andi-anggaan Diad Dalin
Nabasa ed Biblia no antoy gagala na Amalsa parad totoo.
Sikay Manpili No Antoy Arapen Mo!
Wala ray totoo ya panisiaan dan say kapalaran o tadhana so mangokontrol ed bilay da. Pero talaga kasin tua itan?
“Saray Mauyamo et Tawiren Day Dalin”
Impromisa na Biblia ya onsabi panaon ya anggapo lay ag-inkahustisya tan kaugsan.


text:
12 Kaleganan na saman, sanen nantitipon so pigapigan libo a totoo, ya akapanggagatinan la ray sali ra, sikatoy nansalita nin unona ed saray disipulo to: “Manalwar kayo ed lebadura na saray Fariseo, a saya et pansimpisimpitan.2 Balet anggapo so maalwar a sinakoban ya agnipatnag, tan inyamot ya agnaamtaan.3 Kanian antokaman iray ibaga yo diad kabilungetan et narengelan diad liwawa, tan say iyesaes yo diad loob na saray kuarto et niyabawag ed toktok na kaabungan.4 Niarum ni, ibagak ed sikayo, kakaarok, Agyo tatakotan iramay mamatey na laman tan kayari na saya et anggapo lay nayarian dan gawaen ni.5 Balet ipalinew ko ed sikayo no siopa so takotan yo: Takotan yo imay kayari ton mamatey et walay pakauley ton mangibuntok dia ed Gehenna.* On, ibagak ed sikayo, Sikato so takotan yo.6 Agta say limaran anuyaw et manbili labat na duaran sinsilyo?* Ingen ta anggapo anggan sakey ed saratan so nalingwanan na Dios.7 Balet anggan saray buek na ulo yo et abilang ya amin. Agkayo natatakot, mas mabli kayo ni nen say dakel ya anuyaw.8 “Ibagak sirin ed sikayo, Balang sakey a mamidbir ed siak ed arap na totoo, sikatoy bidbiren met na Anak na too ed arap na saray anghel na Dios.9 Balet samay mangiburi ed siak ed arap na totoo et niburi met ed arap na saray anghel na Dios.10 Tan balang sakey a mangibaga na salitan sumpad Anak na too, sikatoy naperdona ed satan; ingen ta samay mansalita na ayew ed masanton espiritu et agnaperdona ed satan.11 Balet sano iyarap da kayo ed nandaragup a totoo tan opisyales na gobierno tan saray autoridad, agkayo manpapaga no panon so pangidepensa yo ed inkasikayo odino no anto so ibaga yo;12 ta diad satan lanlamang ya oras et ibangat kayo na masanton espiritu no anto iray nepeg yon ibaga.”13 Insan inkuan ed sikato na sakey ed saray totoo: “Managbangat, ibagam pa’d agik ya iyapag to ak na tawir.”14 Inkuan to ed sikato: “Laki, siopa so anuro ed siak a magmaliw ya ukom odino manag-apag yo?”15 Et inkuan to ed sikara: “Manbantay kayo tan manalwar kayo ed amin a klase na panag-agum, ta anggano dakdakel so kayarian na sakey a too, ag-iratan makapangiter ed sikato na bilay.”16 Lapud satan et insalaysay to ed sikara so sakey ya ilustrasyon: “Say dalin na sakey a mayaman a too et nambunga na dakerakel.17 Kanian inkatunongan to ed inkasikaton dili, a kuan to, ‘Anto kasi gawaen ko, ta anggapo lay napantiponan ko ed saray naanik?’18 Kanian inkuan to, ‘Oniay gawaen ko: Igebak irayay kamalir ko tan mangipaalagey ak na mas angkakabaleg, tan ditan so pantiponan ko ed amin ya ilik ko tan amin a maabig a bengatla a kayarian ko;19 et ikuan ko ed kamarerwak: “Kamarerwa, dakel la iray maong a bengatlan atipon mo parad dakel a taon kanian manpainawa ka, mangan ka, oninum ka, manliket ka.”’20 Balet inkuan na Dios ed sikato: ‘Makulangkulang kan too, diad sayan labi et alaen day bilay mo. Siopa natan so mangayarian ed saray atipon mo?’21 Kanian ontan so nagawa ed toon mantitipon na kayamanan parad inkasikato balet aliwan mayaman ed pakanengneng na Dios.”22 Insan inkuan to ed saray disipulo to: “Nisengeg ed saya et ibagak ed sikayo, Agkayo la mapagpaga ed bilay* yo no antoy kanen yo odino ed laman yo no antoy ikawes yo.23 Lapud mas mabli ni so bilay nen say kanen tan say laman nen say kawesen.24 Imano yon maong iray wawak ta ag-ira mantatanem nisay manaani, tan anggapoy kamarin odino kamalir da, ingen ta papakanen ira na Dios. Agta mas mabli kayo ni nen saray manok?25 Siopa ed sikayo so makapangarum na sankasiko ed dukey na bilay to lapud pampapaga to?26 Sirin, no agyo nagawaan so sankamelagan a bengatla, akin et pampagaan yo so arum niran bengatla?27 Imano yon maong no panon so ibabaleg na saray lirio. Ag-ira mansasagpot odino manggagaway ikawes da, balet ibagak ed sikayo, Anggan si Solomon, a sankayamanan lan too, et ag-akapankawes a singa sakey ed saraya.28 Kanian no kakawesan na Dios iray tanaman ed uma a wala natan insan nabuas et ibuntok ed apoy, mas lalon kawesan to kayo, sikayoran walaan na melag a pananisia!29 Kanian agyo la pampapagaan no antoy kanen yo tan inumen yo, tan agkayo la alablabas a manaaburido;30 ta sarayan amin a bengatla so panseseetan ya anapen na saray nasyones ed mundo, balet amta na Ama yo a nakaukolan yo iraya.31 Itultuloy yo sirin ya anapen so panarian to, tan sarayan bengatla et niarum ed sikayo.32 “Agkayo natatakot, melag a pulok, lapud inabobonan la na Ama yo so pangiter ed sikayo na panarian.33 Ilako yo iray kaykayarian yo tan mangiter kayo na regalo lapud panangasi. Manggawa kayo na saray supot* yo ya ag-ondaan, samay agbalot naupot a kayamanan ed tawen, ya agnaasinggeran na matakew tan agnabokbok.34 Ta no iner so kawalaay kayamanan yo, diman met so kawalaay puso yo.35 “Komon ta akaparaan kayo* tan pandarlangen yo iray lamparaan yo,36 tan magmaliw kayon singa saray lalaki a manaalagar ed ipawil na katawan da manlapud bansal, ta pian diad isabi tan itoktok to et nalukasan dan tampol.37 Maliket iratan ya aripen a nasabian na katawan a manbabantay! Tua kuan ko ed sikayo, Iparaan toy inkasikato* tan padungoen to ra diad lamisaan tan asinggeran to ra pian manserbi ed sikara.38 Et no sikatoy onsabi diad komaduan panagbantay,* anggano diad komatlo* ni, tan nasabian to ran ontan, sikaray maliket!39 Balet amtaen yo iya, a no naamtaan labat na akan-abung no anton oras so isabi na matakew, sikatoy nantultuloy komon a nambantay tan agto inabuloyan a nalooban so abung to.40 Sikayo met, mansiansia kayon akaparaan, ta diad oras ya agyo iisipen et onsabi so Anak na too.”41 Insan inkuan nen Pedro: “Katawan, kasin say pangibabagaan mo ed sayan ilustrasyon et diad sikami labat odino diad amin met?”42 Et inkuan na Katawan: “Siopa so peteg a matoor a manag-asikaso, samay makabat, a turoen na katawan to a mangasikaso ed ulop na saray lingkor to pian mantultuloy a mangitarya ed sikara na saray abaston naakan diad manepeg a panaon?43 Maliket itan ya aripen, no sikatoy nasabian na katawan to ya ontan so gagawaen to!44 Tua kuan ko ed sikayo, Sikato so turoen ton mangasikaso ed amin a kaykayarian to.45 Balet no bilang ta ibaga na satan ya aripen diad inkasikaton dili, ‘Mabayag ni so isabi na katawan ko,’ tan gapoan ton pekpeken iray aripen a lalaki tan aripen a bibii, tan sikatoy mangan tan oninum tan manbuanges,46 say katawan na satan ya aripen et onsabi diad agew ya agto iilaloan tan diad oras ya agto amta, tan sikatoy dusaen to na ambelabelat tan ibantak to ed pasen na saray agmatoor.47 Diad ontan, satan ya aripen ya akatalos ed linawa na katawan to balet agnamparaan odino agto ginawa so panlabayan na katawan to et nalewet na dakdakel.48 Balet samay ag-akatalos tan nanggawa na saray bengatlan makanepegan na lewet et nalewet na daiset. On, siopaman a naikdan na dakel, dakel met so nakerew ed sikato, tan samay pangipiyaan da na dakel, mas dakel ni so kerewen da ed sikato.49 “Linma ak dia pian mangigapo na pool diad dalin, tan anto ni pirawaten ko no dinmangat la itan?50 On, walay sakey a bautismo a nepeg kon dalanen, tan agaylay panirap ko anggad nasumpal itan!51 Kasin iisipen yo a linma ak dia pian mamawala na kareenan diad dalin? Ibagak ed sikayo, aliwan kareenan noagta inkaapag-apag.52 Ta manlapud natan et naapag so limara ed loob na sakey ya abung, talora sumpad duara tan duara sumpad talora.53 Sikara so naapag, ama sumpad anak a laki tan anak a laki sumpad ama, ina sumpad anak a bii tan anak a bii sumpad ina to, katulangan a bii sumpad manugang ton bii tan manugang a bii sumpad katulangan ton bii.”54 Insan intuloy ton inkuan met ed saray totoo: “Sano nanengneng yo so sakey a lurem a mamapaatagey ed bandad sagur, ibabaga yon tampol, ‘Walay onsabin bagyo,’ et ontan so nagagawa.55 Tan sano nanengneng yon onsisiplog so dagem manlapud abalaten, ibabaga yo, ‘Magmaliw ya ampetapetang so panaon,’ et nagagawa itan.56 Sikayoran mansimpisimpitan, amta yo no panon yon surien so nengneng na dalin tan tawen, balet akin et agyo amta no panon a surien iyan mismon panaon?57 Akin et agyo met ukomen a mismo no anto so matunong?58 Alimbawa, sano kabansag mon onla ed sakey a manuley imay angidemanda ed sika, seetan moy miaregloan la ed sikato legan a wala kayo ni ed dalan, ta pian agto ka la iyarap ed huis, tan say huis et agto ka iyawat ed bantay na korte, tan say bantay na korte et agto ka ipriso.59 Ibagak ed sika, Segseguradon agka makapaway ditan anggad agmo nabayaran so sankaunoran a sinsilyo.”*
Paimanod leksab
^ Luc12:5* Say pasen ed paway na Jerusalem a pampopoolan na basura. Nengnengen so Apendise 9.
^ Luc12:6* Literal, “quadrans,” sakey a sinsilyon melmelag so balor to.


text: 9 Insan tinipon to so labindua tan inikdan to ray pakayari tan pakauley a mamapaway ed amin a demonyo tan manambal na sakisakit.2 Diad ontan et imbaki to ra a mangipulong na panarian na Dios tan mamaabig,3 tan inkuan to ed sikara: “Agkayo mangaawit na antokaman diad pambiahe yo, anggan baston odino supot na tagano, odino tinapay odino pilak a kuarta, anggan duaran lalatopan a kawes.4 Balet inerman so looban yon ayaman, mansiansia kayo diman insan kayo ontaynan.5 Tan inerman a syudad ya agkayo awaten na totoo, sano ompaway kayo la ed satan et ipagpag yoy dabok na saray sali* yo pian onkanan pantasi sumpad sikara.”6 Insan ginapoan dan niliber so interon teritorya, a linma ra ed saray baryo, ya inyaabawag da so maong a balita tan nantatambal ira ed amin a pasen.7 Natan et nadngelan nen Herodes* a manuley na distrito* so amin a nagagawa, tan agulo so nonot to lapud walaray mangibabaga ya inmoli si Juan manlapud inaatey,8 ingen unong ed arum et nampanengneng si Elias, balet unong ed arum ni et inmoli so sakey ed saray propeta nensaman.9 Inkuan nen Herodes: “Impaputot ko lay ulo nen Juan. Nipaakar ed siopa sirin irayay narerengelan ko?” Kanian sikatoy labay ton nanengneng.10 Tan sanen akapawil la iray apostoles, insalaysay da ed sikato no anto iray agawaan da. Diad saman et intagar to ra tan linma ra ed sakey a syudad a tatawagen a Betsaida, ta pian makapanbukbukor ira.11 Balet sanen naamtaan itan na saray totoo, sikatoy tinumbok da. Tan maliket to ran inawat tan sinalita to ed sikara so nipaakar ed panarian na Dios, tan pinaabig to iramay nakaukolan a tambalen.12 Insan sanen mansirunget la, dinmago ed sikato so labindua tan inkuan da: “Pasempet mo la iray totoo, ta pian makakar ira ed saray baryo tan kaumaan tan makaromog iray pampundoan tan naakan da, lapud wadia itayo ed nisulinek a pasen.”13 Balet inkuan to ed sikara: “Ikdan yo ray naakan.” Et inkuan da: “Say wala labat ed sikatayo et limaran tinapay tan duaran sira, nilikud no onla kamin mismo a manaliw na naakan parad sarayan amin a totoo.”14 Diad tua et ngalngali ira limanlibon lalaki. Balet inkuan to ed saray disipulo to: “Payurong yo ra a singa ra mandurungo, a pankokompog yo ra a sanlilimamplo.”15 Tan ginawa ra itan tan pinayurong da iran amin.16 Insan sanen inala toy limaran tinapay tan duaran sira, sikatoy tinmangay ed tawen, impabendisyonan to iratan tan pinisagpisag to tan inter to ed saray disipulo pian ibunog da ed saray totoo.17 Kanian angan iran amin tan napsel ira, tan say atipon dan sulok et labinduan buksot.18 Diad saginonor, sanen sikatoy manpipikasin bukor, linma ed sikato iray disipulo to, tan tinepetan to ra, a kuan to: “Siopa ak, unong ed ibabaga na totoo?”19 Et inmebat ira: “Si Juan a Bautista, balet unong ed arum et si Elias, tan unong ed arum ni et inmoli so sakey ed saray propeta nensaman.”20 Insan inkuan to ed sikara: “Balet siopa ak unong ed sikayo?” Inmebat si Pedro: “Say Kristo na Dios.”21 Diad ontan et kinatongtong to ran maong, a binilin to ran agda ibabaga iya ed anggan siopa,22 balet inkuan to: “Say Anak na too et nepeg a managmak na dakel ya irap tan ipulisay na saray mamasiken tan saray manunan saserdote tan saray eskriba, tan pateyen da, tan diad komatlon agew et napaoli.”23 Insan imbaga to ed sikaran amin: “Siopaman a labay toy ontumbok ed siak, iburi toy inkasikato tan inagew-agew ton sakbaten so panamairapan a kiew* to tan mantultuloy ya ontumbok ed siak.24 Ta siopaman a malabay a mangisalba ed kamarerwa* to et nabalang to itan, balet siopaman a nabalang toy kamarerwa to nisengeg ed siak et nisalba to itan.25 On, anto so nagunggona na sakey a too no nakayarian toy interon mundo balet ta nabalang to odino naderal toy bilay to?26 Ta siopaman a mangibaing ed siak tan ed saray salitak, sikatoy ibaing na Anak na too sano onsabi ed gloria to tan ed gloria na Ama tan ed gloria na saray masanton anghel.27 Balet ibagak so tua ed sikayo, Walaray manalalagey dia ya agdan balot natawayan so ipapatey anggad agda ni nanengneng so panarian na Dios.”28 Diad tua, nen ngalngali la waloy agew kayari ton imbaga iraya, intagar toy Pedro tan Juan tan Santiago tan tinmatdang ira ed palandey pian manpikasi.29 Et sanen sikatoy manpipikasi, nauman so nengneng na lupa to tan say kawes to et nagmaliw a masmasnag ya amputi.30 Tan nia! mitotongtong ed sikato so duaran laki, si Moises tan si Elias.31 Saraya so anengneng dan walaan na gloria tan sinalita ra so nipaakar ed itaynan to a nepeg a nasumpal diad Jerusalem.32 Natan si Pedro tan saramay kaiba to et akateglep la, balet sanen aliing la ra, anengneng da so gloria nen Jesus tan say duaran laki ya akaalagey ed abay to.33 Et sanen ontataynan la iraya ed sikato, inkuan nen Pedro ed si Jesus: “Managbangat, maabig no dia tayo la, kanian abuloyan mo kamin mangipaalagey na taloran tolda, sakey parad sika tan sakey parad si Moises tan sakey parad si Elias,” ya agto la amta so ibabaga to.34 Balet leleg ton ibabaga iraya, walay sakey a lurem a tinmarong ed sikara. Et ataktakot ira sanen nasasakbongan la ra na lurem.35 Tan nadngel so sakey a boses manlapud lurem, a kuan to: “Saya so Ana’ko, say pinilik. Dengel kayo ed sikato.”36 Tan sanen narerengel da iyan boses, anengneng da a bukbukor la nen Jesus. Balet agla ra inmesel tan agda imbaga ed anggan siopa diad saraman ya agew so antokaman ya anengneng da.37 Diad tinmumbok ya agew, sanen akalasur la ra ed palandey, sikatoy inabet na dakel a totoo.38 Tan nia! walay toon kinmelyaw manlapud pegley na saray totoo, a kuan to: “Managbangat, ipangasim pan nengnengen so ana’ko, ta sikatoy alenleneg ya anak ko,39 et nia! sikatoy aalaen na sakey ya espiritu, tan biglan maneyag-eyag, tan pankaykayerkeren to a manburaburay sangi to, tan ngalngali agni ompaway ed sikato anggano asugat-sugatan to la.40 Tan akikasi ak ed saray disipulom a papawayen da itan, balet agda ayarian.”41 Et inmebat si Jesus: “O sikayoran andiay-pananisia tan mauges a kailalakan, anggad kapigan ni so pilimog ko ed sikayo tan pananos ko ed sikayo? Iyakar mo dia so anak mo.”42 Balet sanen sikatoy onaasingger ni labat, sikatoy intumba na demonyo diad dalin tan pinankaykayerker to. Balet, binano nen Jesus so marutak ya espiritu tan pinaabig toy ugaw tan inyawat to ed ama to.43 Et nikelawan iran amin ed mabisbiskeg a pakapanyari na Dios.Natan sanen pankelkelawan da so amin a ginawgawa to, inkuan to ed saray disipulo to:44 “Tandaan yo irayan salita, lapud say Anak na too et nepeg ya iyawat ed lima na totoo.”45 Balet agda natatalosan so kabaliksan na sayan salita. Diad tua et niyamot itan ed sikara ta pian agda itan natebek, tan antakot iran mantepet ed sikato nipaakar ed sayan salita.46 Insan nansasangsangan da no siopa so sankamanunaan ed sikara.47 Lapud amta nen Jesus so pansasangsangan da, tinawag toy sakey a melag ya ugaw tan pinaalagey to ed abay to48 tan inkuan to ed sikara: “Siopaman a mangaawat ed sayan melag ya ugaw dia ed ngaran ko so mangaawat met ed siak, tan siopaman a mangaawat ed siak so mangaawat met ed samay angibaki ed siak. Lapud say manugalin mapaabeba ed limog yon amin, sikato so manunaan.”49 Et inkuan nen Juan: “Managbangat, walay anengneng min laki a mamapapaway na saray demonyo diad panguusar toy ngaran mo balet ta binano mi, lapud sikatoy agmi kaiban ontutumbok ed sika.”50 Ingen ta imbaga nen Jesus ed sikato: “Agyo babanoen, ta samay ag-onsusumpa ed sikayo et walad dapag yo.”51 Natan ta asingger lan onsabi so panaon na iyakar nen Jesus ed tawen, sikatoy desidido lan onla ed Jerusalem.52 Kanian imbaki to lan unona iray mensahero. Tan sikaray linma tan linmoob ed sakey a baryo na saray Samaritano, pian manparaan parad sikato;53 balet sikatoy agda inawat lapud diad Jerusalem so laen to.54 Sanen anengneng iya na saray disipulo ton si Santiago tan Juan, inkuan da: “Katawan, labay mon papelagen mi ed sikara so apoy manlapud tawen pian naupot ira?”55 Balet nilingaw tan binaat to ra.56 Tan diad sananey lan baryo so nila ra.57 Natan sanen wala ra ed dalan, walay angibaga ed sikato: “Ontumbok ak ed sika anggan iner so laen mo.”58 Tan inkuan nen Jesus ed sikato: “Saray kuyangen et walay panuungiban da tan saray ontitikyab a manok et walay panuubongan da, balet say Anak na too et anggapoy anggan napangidanganan toy ulo to.”59 Insan inkuan to ed sananey: “Magmaliw kan patumbok ko.” Et inkuan na sayan laki: “Abuloyan mo ak nin ontaynan tan iponpon koy amak.”60 Balet inkuan to ed sikato: “Paulyan mo iray inatey a mangiponpon ed saray inatey da, balet onla ka tan iyabawag mo so panarian na Dios ed amin a pasen.”61 Tan inkuan met na sananey: “Ontumbok ak ed sika, Katawan, balet abuloyan mo ak nin manpatanir ed sankaabungan ko.”62 Inkuan nen Jesus ed sikato: “Say toon ombemben ed lukoy tan onlingaw ed saray walad benegan et agmakanepegan ed panarian na Dios.”


text:
KAPITULO 107
Impatawag na Ari Iramay Inimbitaan ed Bansal
ILUSTRASYON NIPAAKAR ED BANSAL
Magano lan manampot so ministeryo nen Jesus, intultuloy toy mangusar na saray ilustrasyon pian napapaway so inkauges na saray eskriba tan manunan saserdote. Kanian labay dan pateyen. (Lucas 20:19) Balet siansia nin agtinmunday Jesus. Angibaga lamet na sananey ya ilustrasyon:
“Say Panarian na tawen et aliling toy sakey ya ari ya angiparaay bansal na anak ton laki. Tan imbaki toy ariripen to a manawag ed saramay inimbitaan ed bansal, balet agda labay so onla.” (Mateo 22:2, 3) Inggapo nen Jesus so ilustrasyon diad impamitla tod “say Panarian na tawen.” Mapatnag sirin ya say “ari” et si Jehova a Dios. Siopa so anak na ari tan saramay inimbitaan ed bansal? Agmet mairap ya nabirbir ya say anak na ari et say Anak nen Jehova, ya mangiistoryad ilustrasyon, tan saramay inimbitaan et saray nakaiba na Anak ed Panarian na tawen.
Siopa ray akaunan inimbitaan? Siopa ray inmunan pinulongan nen Jesus tan na saray apostol nipaakar ed Panarian? Saray Judio. (Mateo 10:6, 7; 15:24) Inawat na sayan bansa so Ganggan na sipanan nen 1513 B.C.E., kanian sikara komoy unonan kabiangan na “panarian na saray saserdote.” (Exodo 19:5-8) Balet kapigan ira tawagen ed “bansal”? Ginmapo itan ya imbitasyon nen 29 C.E. nen ginapoan nen Jesus ya ipulong so Panarian na tawen.
Tan antoy maslak ya reaksion na saray Israelita? Singa imbaga nen Jesus, “agda labay so onla.” Karaklan ed saray lider na relihyon tan totoo et agda inawat so Mesias tan tinuro na Dios ya Ari.
Balet impaamta nen Jesus ya naikdan lamet na pankanawnawa iray Judio: “Angibaki lamet [so ari] na arum nin ariripen, ya inkuan to, ‘Ibaga yod saramay inimbitaan: “Angiparaan ak na panangan, amatey ak na saray bakak tan pinataban ayayep ko, tan akaparaan lan amin. Gali la ed bansal.”’ Balet ag-ira interesado, say sakey et linmad daralusan to, say sananey et diad anapan to; saray arum balet et siningkat da ray aripen to, tan minaltrato tan pinatey da ra.” (Mateo 22:4-6) Singa ontan so nagawa no niletneg lay Kristianon kongregasyon. Diad saman a panaon, wala ni pankanawnawa na saray Judio ya nakaibad Panarian, balet maslak et agda inawat so imbitasyon, minaltrato da ni ingen iray ‘aripen na ari.’—Gawa 4:13-18; 7:54, 58.
Antoy pansumpalan na bansa? Imbaga nen Jesus: “Sinmanok a maong so ari, kanian imbaki to iray armada to tan pinatey da iramay amatey tan pinoolan day syudad da.” (Mateo 22:7) Agawa itan ed saray Judio nen dineral na saray Romano so “syudad da” ya Jerusalem nen 70 C.E.
Kasin lapud agda inawat so imbitasyon na ari et anggapo lay naimbitaan? Ipanengneng na ilustrasyon ya andi. Intuloy nen Jesus: “Insan inkuan [na ari ed] ariripen to, ‘Akaparaan lay bansal, balet agmakanepegan ya onatendi iramay inimbitaan. La kayo sirin ed saray dalan a papaway ed syudad, tan imbitaan yod bansal so siopaman a naromog yo.’ Kanian linma iray ariripen diad saray dalan tan tinipon dan amin iray aromog da, mauges man odino maong, tan say kuarto parad saray seremonya na kasal et apano na saray mamangan.”—Mateo 22:8-10.
Onsabi panaon, saray Gentil—saramay ag-inyanak ya Judio o nanpakomberte ya Judio—et igapon tulongan nen apostol Pedro a magmaliw ya tuan Kristiano. Nen 36 C.E., akaawat na espiritu na Dios so Romanon opisyal ya si Cornelio tan say pamilya to, tan nayarin nawalaan iray pasen ed Panarian na tawen ya binitla nen Jesus.—Gawa 10:1, 34-48.
Impalinew nen Jesus ya aliwan amin ya onlad bansal et awaten na “ari.” Inkuan to: “Sanen linmoob so ari pian nengnengen iray bisita, anengneng toy sakey a too ya ag-akasulong na kawes a parad kasal. Kanian inkuan tod sikato, ‘Kaaro, akin et linmoob ka dia ta agka akasulong na kawes a parad kasal?’ Sikatoy ag-akasel. Insan inkuan na ari ed saray lingkor to, ‘Balor yoy lima tan sali to tan ibantak yo diad paway ya ambilbilunget. Ditan so pannangisan to tan panngalatengetan na ngipen to.’ Ta dakel so inimbitaan, balet daiset so apili.”—Mateo 22:11-14.
Nayarin ag-atalosan na saray lider na relihyon so kabaliksan na amin ya imbaga nen Jesus. Balet ta talagan mansyodot ira tan mas determinado iran pateyen iyan mamapabaing ed sikara.


text:
Introduksion
“Alig yo iramay anawir na saray sipan lapud pananisia tan inkaanos da.”—HEBREOS 6:12.
1, 2. Antoy pangipapasen na sakey ya ombiabiahen manangasikaso ed saray matoor ya karakter ed Biblia, tan akin ya balibali mikaarod sikara?
“SANO iistoryaen to ray karakter ed Biblia, say antam et singa to la ra abayag ya kaaro.” Ontan so imbaga na sakey ya agin bii kayari paliwawa na matatken lan ombiabiahen manangasikaso. Duga ’tan ya imbaga to, ta pigaran dekada lan aaralen tan ibabangat na sayan brother so Salita na Dios—kanian saray matoor ya lalaki tan bibii ya nabasad Biblia et singa to la ra abayag ya kaaro.
2 Seguradon balibali mikaaro ed sarayan karakter ed Biblia! Sika ey, ipapasen mo met iran kaaro? Anto kasi naliknam no nakabkabat, napiulopan, tan napitongtongan mo ray lalaki tan bibiin singa di Noe, Abraham, Rut, Elias, tan Ester? Nonot mo pa labat so epekto na pikaarom ed sikara—saray mablin simbawa tan panamaseseg ya niiter dad sika!—Basaen so Uliran 13:20.
3. (a) Panon itayon natulongan na saray matoor ya karakter ed Biblia? (b) Anto ran tepet so ebatan tayo?
3 Siempre, sano ‘napaoli la ray matunong,’ posible lan talagay mikaaro ed sarayan matoor ya karakter ed Biblia. (Gawa 24:15) Balet, natan ni labat et dakel lay naaralan tayod sikara. Anto ’tan ey? Oniay praktikal ya imbaga nen apostol Pablo: “Alig yo iramay anawir na saray sipan lapud pananisia tan inkaanos da.” (Heb. 6:12) Aralen tayoy alimbawa ra diad sayan libro. Balet, ebatan tayo ni ray pigaran tepet ya nayarin nanonotan tayo lapud samay imbaga nen Pablo: Anto tay pananisia, tan akin et kaukolan tayo itan? Panon tayon naalig iray karakter ed Biblia ya mabiskeg so pananisia ra?
Pananisia—No Anto Itan tan No Akin ya Kaukolan Tayo
4. Antoy iisipen na arum ya totoo ya kabaliksan na pananisia?
4 Say pananisia et balibalin kualidad ya pinabpablin maong na saray lalaki tan bibii ya aralen tayod sayan publikasyon. Ag-amta na dakel ya totoo natan no antoy labay ya ibaga na tuan pananisia. Say amta ran kabaliksan to et basta manisia ka, anggano anggapoy paneknek o ebidensya. Balet aliwa tay iisipen da. Say pananisia et aliwan pambulag-bulagan; aliwa labat itan ya basta liknaan; tan agto labay ya ibagan basta manisia ka et duga la. Mapeligro so pambulag-bulagan. Say liknaan et nayarin manguman-uman, tan agmagenap ya say sakey et basta manisia ed Dios ta anggan “saray demonyo et manisia met tan manggiwgiw ira.”—Sant. 2:19.
5, 6. (a) Anton duaran bengatla so akapokusan na pananisia tayo? (b) Panoy nepeg ya kabiskeg na basiyan na pananisia tayo? Ipaliwawa.
5 On, aliwan ontan so tuan pananisia. Nengnengen no antoy ibabaga na Biblia ya kabaliksan to. (Basaen so Hebreos 11:1.) Imbaga nen Pablo ya say pananisia et akapokus ed duaran bengatla. Unona, akapokus itan ed saray tuan bengatla ya “agnanengneng.” Agnanengneng na mata tayo iray walad tawen—singa say Dios a Jehova, say Anak to, tan say Panarian ya manuuley la natan ed tawen. Komadua, akapokus itan ya pananisia ed ‘saray bengatlan iilaloan’—saray nagawa ni labat ed arapen. Agtayo ni anengneng so balon mundo ya asingger lan ipagamor na Panarian na Dios. Balet, kasin kabaliksan na satan ya anggapoy basiyan na pananisia tayo ed saray bengatlan “agnanengneng” tan “iilaloan”?
6 Andi! Impaliwawa nen Pablo ya say tuan pananisia et walaan na malet ya basiyan. Sanen imbaga ton say pananisia et “panagmatalek,” sikatoy angusar na salitan nipatalos met bilang “titulo.” Singa bilang, walay angiter ed sika na abung. Nayarin iter tod sika may titulo tan ibaga ton, “Niay abung mo.” Siempre, agto labay ya ibagan manayam kad satan ya piraso na papel. Onman so imbaga to ta sayan legal ya dokumento et ambelat ya ebidensya ya gawam la may abung. Kanian sanen inawat mo may titulo, singa samay mismon abung so inawat mo. Mipadpara, say ebidensya ya basiyan na pananisia tayo et talagan mabisbiskeg, kanian singa satan lan mismo so pananisia tayo.
7. Antoy kaukolan ed tuan pananisia?
7 Kaukolan sirin ed tuan pananisia so baleg ya talek ed Dios tayon si Jehova. Lapud pananisia tayo, nalilikna tayon si Jehova et maaron Ama tan panmamatalkan tayo ya talagan nagawa so amin ya sipan to. Balet wala ni nepeg tayon gawaen. Say tuan pananisia et singa tanaman ya kaukolan a salogen pian tuloytuloy ya manbilay. Kaukolan tayo sirin ya ipanengneng ed gawa so pananisia tayo, ta no andi, ompatey itan.—Sant. 2:26.
8. Akin ya importante so pananisia?
8 Akin ya importante so pananisia? Angiter si Pablo na mapuersan ebat. (Basaen so Hebreos 11:6.) No anggapoy pananisia tayo, agtayon balot napaliket so Dios tan agtayo met makaasingger ed sikato. Importante sirin so pananisia pian niwalad sikatayo so sankabalgan ya kagalangan ya niiter ed saray intelihentin pinalsa: say iyapit tan pangigloria ed Ama tayod tawen, si Jehova.
9. Akin et nibaga tayon amta nen Jehova ya kakkaukolan tayoy pananisia?
9 Amta nen Jehova ya talagan kakkaukolan tayoy pananisia, kanian inikdan to itayo na saray alimbawa pian niwalad sikatayo itan ya kualidad tan nipanengneng tayo. Singa bilang, benendisyonan toy Kristianon kongregasyon na saray matoor ya lalakin mangidadaulo. Oniay ibabaga na Salita to: “Alig yoy pananisia ra.” (Heb. 13:7) Tan dakel ni inter tod sikatayo. Insulat nen Pablo so nipaakar ed “baleg a grupo na saray tasi”—saray lalaki tan bibii nensaman ya napanuliranan so pananisia ra. (Heb. 12:1) Sinansakey iran binitla nen Pablo, tan nabasa itan diad Hebreos kapitulo 11. Balet siempre, likud ed sikara et dakel ni nabasad Biblia ya lalaki, bibii, ugugaw, tan matatken ya angipanengneng na pananisia diad nanduruman situasyon. Baleg so nitulong dad sikatayo lalo lad sayan panaon ya dakel so totoon andiay pananisia.
Panon Tayon Naalig so Pananisia na Arum?
10. Panon ya makatulong so personal a panagaral pian naalig tayo ray matoor ya lalaki tan bibii ed Biblia?
10 Agmo naalig so sakey ya too no agmo obserbaan a maong. Legan mon babasaen iyan libro, naimanom ya dakel so ginawan research pian natulongan kan naobserbaan irayan matoor ya lalaki tan bibii. Maabig no man-research ka met. Diad personal ya panagaral mo, aliling to et kotkot mo iray impormasyon ed Biblia tan ed arum nin publikasyon. Legan mon dadalepdepen so aaralen mo, imadyin moy lugar tan situasyon na babasaen mon salaysay ed Biblia. Kunwari et wadman ka ya batbantayan mo ray nagagawa, narerengel mo ray nambabangil ya tanol, tan nasisingob mo ray nanduruman angob. Tan say mas importante, ipilam so liknaan mo ed saray karakter. Sano naliliknam so nalilikna ra, magmaliw ya mabilabilay irayan matoor ya lalaki tan bibii, tan mas nakabkabat mo ra—kanian singam la ra abayag ya kaaro!
11, 12. (a) Panon ya onapit so liknaan mod si Abram tan Sarai? (b) Panon kan nagunggonaan ed alimbawa di Hana, Elias, odino si Samuel?
11 Sano nakabkabat mo la ra, napakiwas kan aligen so alimbawa ra. Singa bilang, akaawat kay balon asainmin. Diad organisasyon nen Jehova et naimbitaan kan palaknaben so ministeryom. Nayarin niasain kan onalis ed lugar ya kakkaukolan so managpulong, odino niasain kad paraan na panagpulong ya agmo nin balot asali tan aliwan mainomay. Legan mon nononoten tan ipipikasi itan, agta makatulong no dalepdepen moy alimbawa di Abram tan Sarai? Bulos ed linawa ran tinaynan so mainawan bilay ed Ur kanian abendisyonan iran maong. No gawaen mo met so ginawa ra, seguradon naliknam ya mas kabkabat mo ra natan nen say dati.
12 Panon to balet no asakisakitan so liknaan mo lapud imbaga na sakey ya agi ya maapit ed sika, kanian ngalngali agmo la labay so miaral? No dalepdepen moy alimbawa nen Hana ya agnampaapektod pananginsulto nen Penina, natulongan kan gawaen no antoy duga—tan lapud satan et singa kayo la malet a sankaaro nen Hana. Ontan met, no say pakaliknam et singa anggapoy kanam, onapit so liknaan mod si Elias legan mon aaralen so dinadalan ton mairap a situasyon tan no panon ya sikatoy niligliwa nen Jehova. Tan saray kalangweran ya dedesdesen na imoral iran kaklase da et lalon onapit ed si Samuel sano aralen da no panon ton nilabanay mauges ya impluensya na saray ilalak nen Eli diad tabernakulo.
13. Kasin say labay ton ibaga et agka tanton importantid si Jehova no aligen moy pananisia na saray karakter ed Biblia? Ipaliwawa.
13 No aligen moy pananisia na sarayan karakter ed Biblia, kasin labay ton ibaga et alig-alig ka labat, kanian agka tanton importantid si Jehova? Andi! Tandaan, papasesegen itayo na Salita to ya aligen iray totoon mabiskeg so pananisia ra. (1 Cor. 4:16; 11:1; 2 Tes. 3:7, 9) Sakey ni, arum ed saray karakter ya aralen tayod sayan libro so angalig met ed alimbawa na saray matoor ya akauna nen say sikara. Singa bilang, naaralan tayod Kapitulo 17 na sayan libro ya inaon nen Maria iray balikas nen Hana—paneknek itan ya sikatoy inalig nen Maria. Labay kasin ibaga na saya ya aliwan mabiskeg so pananisia nen Maria? Andi! Imbes, say alimbawa nen Hana so akatulong ed si Maria ya ombiskeg so pananisia to pian sikatoy makapanggawa na espisyal ya ngaran ed Dios a Jehova.
14, 15. Anto ray nanengneng ed sayan libro, tan panon tayon nausar iratan?
14 Say gagala na sayan libro et pian natulongan kan ombiskeg so pananisiam. Saray kapitulon wadia et inalad saray artikulon “Aligen so Pananisia Ra” ya nipalapag ed Say Panag-bantayan manlapud 2008 ya anggad 2013. Balet wala ray inyarum. Wala ray tepet ya ontulong ed panagaral tan ed pangiyaplika tayod aaralen tayo. Dakel so makolor tan mabilabilay ya litrato ya ginawa parad sayan libro, tan saramay dati lan litrato et lalon pinarakep tan pinabaleg. Makatulong met so time line tan mapa ya walad sayan libro. Say Aligen so Pananisia Ra et ginawa pian nausar ed panagaral mon personal, diad pamilya, tan diad kongregasyon. Maabig met no basaen ya maksil na interon pamilya iray istoryan wadia.
15 Komon ta makatulong iyan libro pian naalig moy pananisia na saray matoor ya lingkor nen Jehova nensaman. Tan komon et makatulong iyad ibiskeg na pananisiam legan mon onaapit ed Ama tayod tawen, si Jehova!


text:
Si Elias Hutter tan Saray Marakdakep ya Edisyon To na Hebreon Biblia
MAKABASA kay Hebreon Biblia? Ompan andi. Ompan agka ni ingen akanengneng na Hebreon Biblia. Pero seguradon mas naapresyam so Bibliam no naamtaan moy tungkol ed scholar ya si Elias Hutter ya nambilay nen 16th century tan say im-publish ton duaran edisyon na Hebreon Biblia.
Si Elias Hutter et inyanak nen 1553 diad Görlitz, sakey ya baley ed Germany ya asingger ed border na Poland tan Czech Republic. Inaral nen Hutter iray Middle Eastern ya lenguahe diad Lutheran University ed Jena. Nen 24 to ni labat, nagmaliw ya professor na lenguahen Hebreo diad Leipzig. Lapud labay ton umanen so sistema na edukasyon, nanggaway sarili ton eskuelaan diad Nuremberg ya ditan et makapanaral iray estudyante na lenguahen Hebreo, Griego, Latin, tan German diad loob na apatiran taon. Anggapo ni ontan ya kurso ed arum ya eskuelaan odino unibersidad diad saman a panaon.
“MARAKDAKEP IYAN EDISYON”
Nen 1587, nanggawa si Hutter na Hebreon edisyon na tatawagen ya Daan a Sipan. Say title na sayan edisyon et Derekh ha-Kodesh, ya inalad Isaias 35:8 tan say labay ton ibaga et “Dalan na Kasantosan.” Wala ray nankomento ya dia ni labat ed balibalin inkisulat na title et “nanengneng la ya marakdakep iyan edisyon.” Balet say talagan rason no akin ya nibagan marakdakep iyan Biblia et lapud mausa-usar itan ed saray estudyante ya manaaral na Hebreo.
Pian natalosan mo no akin ya mausa-usar so Hebreon Biblia nen Hutter, tandaan ya parad sakey ya estudyante, aliwan mainomay ya basaen so Biblia ed Hebreo. Unona, nikadkaduma tan mair-irap so Hebreon alphabet. Komadua, no maminsan et wala ray letra ya isusuldong diad gapo (prefix) o sampot (suffix) na salita kanian ngalngali agla nabirbir may original ya salita (root word). Laen ya alimbawa so Hebreon salita ya נפשׁ (ne’phesh), ya say labay ton ibaga et “kamarerwa.” Diad Ezequiel 18:4, satan ya salita et walay prefix ton ה (ha), ya say labay ton ibaga et “say,” kanian say itsura to et הנפשׁ (han·ne’phesh), odino “say kamarerwa.” No agmo kabisado, ompan say antam et talagan duman salita so הנפשׁ (han·ne’phesh) ed נפשׁ (ne’phesh).
Pian natulongan nen Hutter iray estudyante to, walay inusar ton nikadkaduman teknik ed panag-imprinta—sikatoy angusar na saray mabakat tan aliwan mabakat ya letran Hebreo. Mabakat ya letra so inusar to parad root word. Pero aliwan mabakat ya letra so inusar to parad saray prefix tan suffix. Lapud satan, mas mainomay ya nibiig na saray estudyante iray root word ed Hebreo, kanian atulongan ira ya aralen itan a lenguahe. Ontan met ya teknik so inusar na New World Translation of the Holy Scriptures—With References diad saray footnote to. * Say root word et mabakat, tan saray prefix tan suffix et aliwan mabakat. Nanengneng ed litratod tagey so inkisulat na Ezequiel 18:4 diad Biblia nen Hutter tan diad footnote na Reference Bible ed satan ya bersikulo.
HEBREON EDISYON NA “BALON SIPAN”
Nan-imprinta met si Hutter na tatawagen ya Balon Sipan ya say karga to et 12 ya lenguahe. Sayan edisyon et im-publish diad Nuremberg nen 1599 tan kabkabat ed tawag ya Nuremberg Polyglot. Diad saratan ya 12 ya lenguahe, labay nen Hutter ya walay kaiban Hebreon patalos na Kristianon Griegon Kasulatan. Pero imbaga to ya anggano “manbayar na baleg ya kantidad” pian makaala na Hebreon patalos, anggapoy naalmo ton ontan. * Kanian nandesisyon ya say Balon Sipan ed lenguahen Griego et ipatalos to lan mismo ed Hebreo. Lapud nampokus ed satan ya proyekto, asumpal to itan ya impatalos ed sakey labat ya taon!
Balibali kasi impangipatalos nen Hutter ed Balon Sipan diad Hebreon lenguahe? Oniay komento na Hebreon scholar ya si Franz Delitzsch nen 1891: “Nanengneng ed patalos to ya talagan natatalosan to so Hebreon lenguahe, ya mataltalag la ed saray Kristiano, tan balibalin aralen lapud apugta to ray dugarugan salita.”
AGNALINGWANAN SO GINAWA TO
Agyinmaman si Hutter ed impangipatalos tod Biblia; mapatnag ya agmasaliw iray edisyon to. Balet, baleg so agawaan to tan ag-itan nalingwanan. Alimbawa, say Hebreon Balon Sipan nen Hutter et ni-revise tan inimprinta lamet nen William Robertson nen 1661. Tan nen 1798, in-revise lamet itan nen Richard Caddick. Diad patalos nen Hutter, say Griegon titulo ya Kyʹri·os (Katawan) tan The·osʹ (Dios) et impatalos to ya “Jehova” (יהוה, JHVH) no say bersikulo et inalad Hebreon Kasulatan odino amta to ya ontutukoy ed si Jehova. Makapainteres iya, ta anggano dakel so managpatalos ya ag-angusar ed ngaran na Dios diad Balon Sipan, prupruebaan na patalos nen Hutter ya manepeg ya ipawil so ngaran na Dios ed Kristianon Griegon Kasulatan.
Kanian no diad onsublay ya pambasam ed Biblia et nanengneng moy ngaran na Dios ya Jehova ed Kristianon Griegon Kasulatan o manbasa kay footnote na Reference Bible, nonot moy impansagpot nen Elias Hutter tan saray marakdakep ya edisyon to na Hebreon Biblia.
^ par. 7 Nengnengen so komaduan footnote na Ezequiel 18:4 tan Appendix 3B na Reference Bible.
^ par. 9 Wala ray scholar ya mas akaunan nanggawa na Hebreon patalos na Balon Sipan. Say sakey ed saratan et si Simon Atoumanos, ya Byzantine monk nen manga 1360. Say sakey met et si Oswald Schreckenfuchs, ya German scholar nen manga 1565. Pero agbalot ni-publish iray patalos da tan abalang la iratan.


text:
WALA KASI NANDESINYO?
Say Panlaban ed Petang na Silver ya Gilata ed Sahara
SAY silver ya gilata ed Sahara (Cataglyphis bombycina) et sakey ed saray kabkabat ya talagan matibay ed petang. No kakkatangan na agew, napipilitan iray kalaban na gilata ya onsirom, pero sayan gilata et ompapaway ed abung to pian mananap na naakan—saray arum ya insekto ya ompapatey ed sobran petang.
Nonot mo pa: Say panlaban ed petang na silver ya gilata et saray espisyal ya bago ed tapew tan gilig na laman to tan say walad bandad silong na laman to ya anggapoy bago. Saray bago ya mangiiter ed gilata na kolor a masileng ya silver, et saray angkekelag ya singa tubo ya pa-triangle. No nengnengen ed microscope, saray duaran walad tapew ya surface na triangle et wala ray kurba to anggad sampot na bago, say walad dalem ya surface et makinis. Walay duaran usar na sayan desinyo. Unona, ag-iya man-absorb na petang ya manlalapud agew. Komadua, makatulong iya pian nabawasan so petang ed laman na gilata ya nanaala tod kaliberliber. Tan lapud desinyo na walad bandad silong na laman to ya anggapoy bago, ag-iya man-absorb na petang ya manlalapud desierto ya kukurongan to. *
Sayan panlaban ed petang na silver ya gilata ed Sahara et ontutulong pian napansiansia to so temperatura na laman to ya mas abeba nen say nasarag na laman to
Antoy nibagam? Kasin say panlaban ed petang na silver ya gilata ed Sahara et produkto na ebolusyon? Odino walay nandesinyo?
^ par. 4 Sayan gilata et walaan met na espisyal ya protein ed laman to ya agbasbasta natunaw anggano sobray petang, andukey iray bikking to kanian ag-onaabot so laman to ed ampetang ya buer tan maples ya makabatik, tan marundunong ed navigation, kanian amta toy sankapelesan ya rota papawil ed abung to.


text:
KAPITULO 63
Simbawa nen Jesus Nipaakar ed Pakagapol tan Kasalanan
MATEO 18:6-20 MARCOS 9:38-50 LUCAS 9:49, 50
SIMBAWA NIPAAKAR ED PAKAGAPOL
NO NANKASALANAN SO SAKEY YA AGI
Kakkasumpal nen Jesus ya imbangat so ugalin nepeg ya ipanengneng na saray papatumbok to. Kaukolan dan ipasen so sarili da a singa ugugaw, mapaabeba tan andiay posisyon. Saray disipulo et nepeg dan ‘awaten iramay ugugaw diad ngaran to pian naawat da met si Jesus.’—Mateo 18:5.
Diad agano ni et pansasangsangan na saray apostol no siopay manunaan ed sikara, kanian posiblin inisip da ya binaat ira nen Jesus. Natan et walay imbaga lamet nen Juan ya agawa: “Walay anengneng min mamapapaway na saray demonyo diad panguusar toy ngaran mo balet binano mi, ta agtayo kaiba.”—Lucas 9:49.
Kasin inisip nen Juan ya saray apostol labat so walaay autoridad ya mamaabig tan mamapaway na saray demonyo? No ontan, akin balet et napapapaway na saman ya Judion laki iray mauges ya espiritu? Parad si Juan et agnepeg ya gawaen iman na laki ta agto kaibay Jesus tan saray apostol.
Abiglay Juan ed sayan imbaga nen Jesus: “Agyo babanoen, ta anggapoy manggawa na sakey a makapanyarin gawa unong ed ngaran ko insan paugesen to ak a tampol. Ta siopaman ya ag-onsusumpa ed sikatayo et walad dapag tayo. Tan siopaman a mangiter ed sikayo na sakey a kopa na danum a nainum lapud kien kayo nen Kristo, ibagak ed sikayoy tua, agton balot nabalang so tumang to.”—Marcos 9:39-41.
Agkaukolan ya kaiba na saman a laki si Kristo pian nibagan walad dapag to. Agni aporma ed saman so Kristianon kongregasyon, kanian anggano agkaiba nen Jesus a manbiabiahe imay laki, agnibagan sikatoy onsusumpa odino palso so relihyon to. Mapatnag ya walay pananisia na laki ed ngaran nen Jesus, tan diad samay imbaga nen Jesus et napatnagan ya agto nabalang so tumang to.
Say problema et no agapol imay laki lapud saray imbaga tan ginawa na saray apostol. Kuan nen Jesus: “Siopaman a mangigapol ed sakey ed sarayan angkekelag a walaay pananisia ed siak, mas maong nin sabitan so beklew to na baton gilingan ya itetelek na asno tan sikatoy ibuntok ed dayat.” (Marcos 9:42) Imbaga ni ingen nen Jesus ed saray papatumbok to ya kaukolan dan ekaley bengatlan importante a singa say lima, sali, odino mata no pansengegan itan na pakagapol. Mas maong nin anggapo iratan ya makaloob kad Panarian na Dios nen say agmo ekalen balet diad Gehenna (Lawak nen Hinom) so pansumpalan mo. Nayarin anengneng la na saray apostol iyan lawak ya asingger ed Jerusalem ta diman popoolan iray basura, kanian natatalosan da ya irerepresenta na saman so permanentin kadederal.
Impasakbay met nen Jesus: “Agyon balot leleglemewen so sakey ed sarayan angkekelag, ta ibagak ed sikayo a saray anghel da ed tawen et naynay a walad arapan nen Amak.” Panon kaimportante so “sarayan angkekelag” ed Ama to? Insalaysay nen Jesus so sakey a toon walay 100 a karnero to balet nababalang so sakey. Intilak toy 99 pian anapen imay nababalang, tan nen aromog to et lalon panliketan to iman nen samay 99 ya ag-abalang. Inyarum nen Jesus: “Aliwan makapaliket ed Amak a walad tawen no nabalang so anggan sakey ed sarayan angkekelag.”—Mateo 18:10, 14.
Nayarin sankanonot nen Jesus imay sangsangan na saray apostol to no siopay manunaan ed sikara, kanian inkuan to: “Magmaliw kayo komon a singa asin, tan pansiansia yoy kareenan ed balang sakey.” (Marcos 9:50) Say asin et pampananam na panangan. No naasinan so panagsalita na sakey, mainomay itan ya awaten kanian makatulong pian napansiansiay kareenan. Kabaliktaran itan na sangsangan.—Colosas 4:6.
No maminsan, wala ray onlesan problema, tan imbaga nen Jesus no panon ya resolbien iratan. Inkuan to: “No akagaway kasalanan so agim, la ka tan ibagam ed sikato so akalingoan to a sikayon dua labat. No dengelen to ka, apapawil mo so agim.” Panon to no ag-ondengel? Oniay insimbawa nen Jesus: “Mangitagar ka na sakey odino duara ni, pian diad testimonya na duara odino taloran tasi et napekderan so amin ya imbaga.” No agnin siansia naresolbe, ibaga da itan ed “kongregasyon,” salanti, saray responsablin elder ya makapangiter na desisyon. Balet panon to no agnin siansia ondengel so nankasalanan? “Sikatoy ipasen mo lan singa sakey a too na saray nasyon tan singa sakey a managsingil na buis,” totoon aglabay ya piulopan na saray Judio.—Mateo 18:15-17.
Nepeg a tumboken na saray manangasikaso na kongregasyon so Salitay Dios. No apaneknekan da ya talagan nankasalanan so sakey tan kaukolan ya disiplinaen, say desisyon da et ‘abalor la ed tawen.’ Balet no apaneknekan dan inosente, “naukbaran la iratan ed tawen.” Makatulong met irayan totontonen no aporma lay Kristianon kongregasyon. Diad ontan iran seryoson situasyon, oniay imbaga nen Jesus: “No iner so kawalaan na duara odino talora a nantitipon dia ed ngaran ko, wala ak ed sikara.”—Mateo 18:18-20.


text:
SEKSION 14
Imbaki na Dios Iray Propeta To
Saray propeta so tinuro nen Jehova a mangipasabi na mensahe nipaakar ed panangukom, malinis a panagdayew, tan panuley na Mesias
LEGAY panaon na arari ed Israel tan Juda, walay espisyal a grupo na lalaki ya angipasabi na mensahe na Dios
1. Say kaderal na Jerusalem. Abayag lan impasakbay na saray propeta na Dios a singa di Isaias tan Jeremias a say Jerusalem et naderal tan nataynanan. Malinlinew dan imbaga no akin a sinmanok so Dios ed satan a syudad. Ibabaga na saray manaayam ditan a dadayewen day Jehova balet akibiang ira ed kagagawa na palson relihyon, inkauges, tan gulo.
2. Say pangipawil na malinis a panagdayew. Kalabas na 70 a taon a puersaan ya impanayam na totoo na Dios ed Babilonia, sikaray nibulos. Kaukolan day ompawil ed Jerusalem ya abayag ya ag-apanayaman pian ipaalagey lamet so templo nen Jehova. (Jeremias 46:27; Amos 9:13-15) Manga 200 taon antis ni, impasakbay la nen Isaias so ngaran na mangubkob ed Babilonia
3. Say isabi na Mesias tan say panirap to. Say Mesias so iyanak ed baley na Betlehem. (Miqueas 5:2) Sikatoy mapaabeba tan onsabi ed Jerusalem ya akalugan ed asno. (Zacarias 9:9) Anggaman mauyamo tan mapangasi, sikatoy aglabay tan ag-awaten na karaklan. (Isaias 42:1-3; 53:1, 3) Sikatoy managmak na maruksan ipapatey. Anganggad’tan labat kasi so bilay to? Andi, ta say bagat to et onkana a pakaperdonaan na kasalanan na dakel. (Isaias 53:4, 5, 9-12) Nagawa labat itan no sikatoy paolien.
4. Say panuley na Mesias ed dalin. Saray agperpekton totoo et agdan talaga sarag ya uleyan so inkasikara diad mareen a paraan. Say makasarag labat ed satan et say Mesianikon Ari a natawag a Prinsipe na Kareenan. (Isaias 9:6, 7; Jeremias 10:23) Legay panuley to, niwala so kareenan ed limog na amin a totoo tan anggan ed amin ya ayayep. (Isaias 11:3-7) Naekal lay sakit. (Isaias 33:24) Anggan say ipapatey et naekal met la. (Isaias 25:8) Legay uley na Mesias, napaoli ed dalin iray totoon inaatey.


text:
sex photos of kareena kapoor
photos, xvideos of kareena kapoor, sex story of kareena kapoor, kareena kapoor nude fucking photos, xnx videos of kareena kapoor, kareena kapoor khan sex, kareena kapoor sex vidoes, Real sex kareena kapoor, kareena kapoor leone sex, kareena kapoor download, kareena kapoor nipple, kareena kapoor armpit, kareena kapoor xxnx, nangi kareena kapoor, kareena kapoor sexxxxxi sex photos of kareena kapoor fucking photos kareena kapoor, kareena kapoor hot nude photos, images of kareena kapoor nude, sexxy video of kareena kapoor, hot pics of kareena kapoor, kareena kapoor sex vedio, xxx sex kareena kapoor, kareena kapoor sex pussy, sex kareena kapoor new, kareena kapoor nangi sex, nude photos of shradha kapoor, kareena kapoor images, kareena kapoor chut, kareena kapoor porno, kareena kapoor backless, kareena kapoor bipi, kareena kapoor xxxx, kareena kapoor blowjobmovie, milf kareena kapoor


text:
AARALEN YA ARTIKULO 18
Aro tan Hustisya Diad Kristianon Kongregasyon
“Itultuloy yon sakbaten so ambelat ya awit na balang sakey, tan diad onian paraan et nasumpal yo so ganggan na Kristo.”—GAL. 6:2.
KANSION 12 Si Jehova, Say Sankatagyan a Dios
DIAD SAYAN ARTIKULO *
1. Makaseguro tayo ed anton duaran bengatla?
INARO nen Jehova a Dios iray mandadayew ed sikato. Tan anggan kapigan et sikatoy agbalot manguman. Aaroen to met so hustisya. (Sal. 33:5) Kanian makaseguro tayo ed saraya: (1) Nasasakitan si Jehova no saray lingkor to et makakaeksperiensya na aliwan patas ya panagtrato. (2) Seguroen to ya iter tod sikara so hustisya. Diad unonan artikulo ed sayan serye, * naaralan tayo ya say Ganggan ya inter na Dios ed Israel panamegley nen Moises et akabase ed aro. Impaseseg na satan so hustisya—say hustisya parad amin, pati saramay agda sarag ya idepensay sarili da. (Deu. 10:18) Ipapanengneng na satan a Ganggan ya talagan iyaansakit nen Jehova iray mandadayew ed sikato.
2. Anto ran tepet so ebatan tayo?
2 Say Mosaikon Ganggan et anampot nen 33 C.E. sanen niletneg so Kristianon kongregasyon. Kasin saray Kristiano et agla naprotektaan na ganggan ya ipapaseseg toy hustisya tan akabase ed aro? Andi! Walay balon ganggan ya niiter ed saray Kristiano. Diad sayan artikulo, pantongtongan tayo nin unona no anto itan ya ganggan. Insan ebatan tayo irayan tepet: Akin ya nibaga tayon sayan ganggan et akabase ed aro? Akin ya nibaga tayon ipapaseseg toy hustisya? Base ed sayan ganggan, antoy manepeg ya pantrato na saray walaan na autoridad ed arum?
ANTO SO “GANGGAN NA KRISTO”?
3. Anto ray kaiba ed “ganggan na Kristo” ya abitla ed Galacia 6:2?
3 Basaen so Galacia 6:2. Saray Kristiano et sakop na “ganggan na Kristo.” Si Jesus et agnanggawa na listaan na saray ganggan parad saray papatumbok to, balet inikdan to ira na saray instruksion, totontonen, tan prinsipyo a mangigiya ed sikara. Kaiba ed “ganggan na Kristo” so amin ya imbangat nen Jesus. Pian natalosan tayo iyan ganggan, imanoen iray onsublay a parapo.
4-5. Diad anto ran paraan ya nambangat si Jesus, tan kapigan nambangat?
4 Diad anto ran paraan ya nambangat si Jesus? Unona, imbangat to ray papatumbok to panamegley na saray imbaga to. Walay pakayari na saray salita to lapud impasabi na saratan so katuaan nipaakar ed Dios, imbangat na saratan so tuan kabaliksan na bilay, tan impaamta na saratan ya say Panarian na Dios so solusyon ed amin ya paniirap na too. (Luc. 24:19) Nambangat met si Jesus panamegley na alimbawa to. Diad paraan na kabibilay to et impanengneng to ed saray papatumbok to so dugan paraan na kabibilay.—Juan 13:15.
5 Kapigan nambangat si Jesus? Sikatoy nambangat legan na ministeryo to diad dalin. (Mat. 4:23) Imbangat to met iray papatumbok to ag-abayag kayari na inkioli to. Singa bilang, sikatoy nampanengneng ed grupo na saray disipulo, a nayarin manbilang na masulok ya 500, tan ingganggan to ra ya ‘ibangat da iray totoo pian magmaliw iran disipulo to.’ (Mat. 28:19, 20; 1 Cor. 15:6) Bilang ulo na kongregasyon, intultuloy nen Jesus ya imbangat iray disipulo to anggan sanen pinmawil lad tawen. Singa bilang, nen manga 96 C.E., ingganggan na Kristo si apostol Juan ya pasesegen tan simbawaen to ray alanaan ya Kristiano.—Col. 1:18; Apo. 1:1.
6-7. (a) Iner so pakabasaan na saray bangat nen Jesus? (b) Panon tayon naunor so ganggan na Kristo?
6 Iner so pakabasaan na saray bangat nen Jesus? Akasulat ed apatiran Ebanghelyo so dakel ya imbaga tan ginawa to nen wadiad dalin. Say arum nin libro ed Kristianon Griegon Kasulatan et ontulong met ed sikatayon mas natalosan so kanonotan nen Jesus, lapud insulat iratan na lalakin pinuyanan na masanton espiritu tan walad sikara so “kanonotan nen Kristo.”—1 Cor. 2:16.
7 Saray naaralan: Saray bangat nen Jesus et sasakopen toy amin ya aspekto na bilay tayo. Kanian say ganggan na Kristo et apektoen toy amin ya gagawaen tayo balanglan wala tayo ed abung, trabaho, eskuelaan, odino kongregasyon. Naaralan tayo iyan ganggan diad pambasa tayo ed Kristianon Griegon Kasulatan tan pandalepdep tayo ed satan. Uunoren tayo iyan ganggan no manbibilay tayo base ed saray instruksion, totontonen, tan prinsipyo ya walad saratan a pinuyanan ya libro. No uunoren tayo so ganggan na Kristo, uunoren tayo so maaron Dios tayo, si Jehova, say Lapuan na amin ya imbangat nen Jesus.—Juan 8:28.
GANGGAN YA AKABASE ED ARO
8. Anto so pundasyon na ganggan na Kristo?
8 No say abung et akaletneg ed malet a pundasyon, maligen so liknaan na saray manaayam ditan. Mipadpara, no say ganggan et akaletneg ed malet ya pundasyon, maligen so liknaan na saray manguunor ed satan. Say ganggan na Kristo et akabase o akaletneg ed sankamaletan ya pundasyon—say aro. Akin ya ontan so nibaga tayo?
9-10. Anto ray mangipapanengneng ya si Jesus et pinakiwas na aro, tan panon tayon naalig so alimbawa to?
9 Unona, si Jesus et pinakiwas na aro diad amin ya ginawa to. Lapud inaro to ray totoo, akasian tan naabagey to ra. Kanian imbangat to ra, pinaabig to ray mansasakit, pinakan to ray narasan, tan pinaoli to ray inaatey. (Mat. 14:14; 15:32-38; Mar. 6:34; Luc. 7:11-15) Mabulos ton inyuna so pankaabigan na arum nen say sarili to, anggano mankaukolan itan na dakel a panaon tan biskeg. Manuna ed amin, impanengneng toy balbaleg a panangaro diad impangiter toy bilay to parad totoo.—Juan 15:13.
10 Saray naaralan: Naalig tayoy Jesus no iyuna tayoy pankaabigan na arum nen say sarili tayo. Sikatoy naalig tayo met no aralen tayon mas ipanengneng so maaron panangabagey ed saray totoo ed teritorya tayo. No napapakiwas itayon ipulong tan ibangat so maong a balita lapud ontan ya panangabagey, uunoren tayo so ganggan na Kristo.
11-12. (a) Anto ray mangipapanengneng ya talagan iyaansakit itayo nen Jehova? (b) Panon tayon naalig so panangaro nen Jehova?
11 Komadua, impaamta nen Jesus so panangaro nen Ama to. Legan na ministeryo nen Jesus, impanengneng to ya talagan iyaansakit nen Jehova iray mandadayew ed Sikato. Singa bilang, imbangat nen Jesus iraya: Kada sakey ed sikatayo et mabmabli ed Ama tayo ed tawen. (Mat. 10:31) Mabulos ya aawaten nen Jehova so sakey ya abalang a karnero ya magbabawi tan labay to lay ompawil ed kongregasyon. (Luc. 15:7, 10) Inar-aro itayo nen Jehova tan pinaneknekan to itan diad impangiter toy Anak to bilang dondon parad sikatayo.—Juan 3:16.
12 Saray naaralan: Panon tayon naalig so panangaro nen Jehova? (Efe. 5:1, 2) Ipasen tayon mabmabli so kada sakey ed saray agagi tayo, tan maliket tayon awaten so sakey ya “abalang a karnero” ya labay to lay ompawil ed si Jehova. (Sal. 119:176) Papaneknekan tayon inaro tayo ray agagi tayo no uusaren tayoy panaon tan biskeg tayo pian tulongan ira, lalo la no talagan kaukolan da itan. (1 Juan 3:17) No ipanengneng tayoy panangaro ed arum, uunoren tayo so ganggan na Kristo.
13-14. (a) Base ed Juan 13:34, 35, antoy ingganggan nen Jesus ya ipanengneng na saray papatumbok to, tan akin ya balon ganggan itan? (b) Panon tayon naunor itan ya balon ganggan?
13 Komatlo, ingganggan nen Jesus iray papatumbok to ya ipanengneng da so masakripisyon aro. (Basaen so Juan 13:34, 35.) Satan a ganggan nen Jesus et balo ta kaukolan ya ipanengneng na sakey a Kristiano so panangaro diad paraan ya ag-abitla ed samay Ganggan ya inter na Dios ed Israel: Aroen tayo ray kapananisiaan tayo a singa impangaro nen Jesus ed sikatayo. Mankaukolan itan na masakripisyon aro. * Nepeg tayon aroen iray agagi a mas ni nen say panangaro tayod sarili tayo. Nepeg tayo ran aroen ya maong tan mabulos tayo ni ingen ya iter so bilay tayo parad sikara, ya singa ginawa nen Jesus parad sikatayo.
14 Saray naaralan: Panon tayon naunor itan ya balon ganggan? Diad simplin panangibaga, mansakripisyo tayo parad saray agagi tayo. Inar-aro tayo ra kanian mabulos itayon manggawa na baleg a sakripisyo, a singa say pangiter na bilay tayo parad sikara. Balet mansakripisyo tayo met anggan diad saray angkelag a bengatla. Singa bilang, no mansasagpot tayo pian samaren so maedad lan agi pian makapiaral, odino mabulos tayon ipalugar so sakey a bengatla pian napaliket tayoy inad-aro tayo, odino manbakasyon tayod trabaho pian makatulong tayod saray biktima na kalamidad, uunoren tayo so ganggan na Kristo. Ontutulong tayo met pian onligen so liknaan na kada indibidual ed kongregasyon tayo.
GANGGAN YA IPAPASESEG TOY HUSTISYA
15-17. (a) Panon ya nanengneng ed saray ginawa nen Jesus so impangipasen tod hustisya? (b) Panon tayon naalig si Jesus?
15 Say salitan “hustisya” ya inusar ed Biblia et mankabaliksan na panggawa ed no antoy ibabaga na Dios ya duga tan gawaen itan ya anggapoy panaglabi. Akin ya nibaga tayon say ganggan na Kristo et ipapaseseg toy hustisya?
16 Unona, isipen no panon ya nanengneng ed saray ginawa nen Jesus so impangipasen tod hustisya. Diad panaon to, saray Judion lider na relihyon et kabusol da ray aliwan Judio, melmelagen da ray ordinaryon totoo, tan agda rerespetoen iray bibii. Si Jesus balet et patas so impantrato to ed amin tan anggapoy lalabien to. Inawat to ray aliwan Judio ya angipanengneng na pananisia ed sikato. (Mat. 8:5-10, 13) Pinulongan ton amin, balanglan mayaman o mairap. (Mat. 11:5; Luc. 19:2, 9) Aliwan makapasakit odino makapainsulto so paraan na impantrato to ed saray bibii. Diad tua, sikatoy marespeto tan maomaong ed sikara, anggan saramay ipapasen na arum ya anggapoy kana.—Luc. 7:37-39, 44-50.
17 Saray naaralan: Naalig tayoy Jesus no patas so pantrato tayod arum tan pulongan tayo so amin ya malabay ya ondengel—anggan antoy kipapasen dad bilay odino relihyon da. Aaligen na saray Kristianon lalaki so alimbawa to diad marespeton pantrato da ed saray bibii. No gagawaen tayo iratan, uunoren tayo so ganggan na Kristo.
18-19. Antoy imbangat nen Jesus nipaakar ed hustisya, tan anto ray naaralan tayo ed satan?
18 Komadua, isipen no antoy imbangat nen Jesus nipaakar ed hustisya. Imbangat to ray prinsipyo ya ontulong ed saray papatumbok to pian patas so pantrato dad arum. Singa bilang, nonoten pa so Golden Rule. (Mat. 7:12) Amin tayo et labay tayon patas so pantrato ed sikatayo na arum. Kanian, nepeg ya patas so pantrato tayo ed sikara. No gawaen tayo itan, nayarin patas met so pantrato dad sikatayo. Panon to no akaeksperiensya tayo na ag-inkahustisya? Imbangat met nen Jesus ed saray papatumbok to ya manmatalek iran “iter na Dios so hustisya ed saray . . . ontatawag ed sikato ed agew tan labi.” (Luc. 18:6, 7) Satan ya imbaga to et oniay ipapaseguro to: Say Dios tayo ya aaroen toy hustisya et amta to iray subok ya dadalanen tayo ed sarayan kaunoran ya agew, tan iter tod sikatayo so hustisya diad dugan panaon.—2 Tes. 1:6.
19 Saray naaralan: No tumboken tayo iray prinsipyo ya imbangat nen Jesus, patas so pantrato tayo ed arum. Tan no biktima itayo na ag-inkahustisya diad mundo nen Satanas, makapaligliwan naamtaan ya segurado ya iter nen Jehova ed sikatayo so hustisya.
ANTOY MANEPEG YA PANTRATO NA SARAY WALAAN NA AUTORIDAD ED ARUM?
20-21. (a) Antoy manepeg ya pantrato na saray walaan na autoridad ed arum? (b) Panon ya nipanengneng na asawan laki so masakripisyon aro, tan panon so nepeg ya pantrato na ama ed saray ananak to?
20 Base ed ganggan na Kristo, antoy manepeg ya pantrato na saray walaan na autoridad ed arum? Say pundasyon na satan ya ganggan et aro, kanian saray walaan na autoridad et nepeg dan pagalangan iray walad panangasikaso ra tan maaro da ran tratoen. Nepeg dan tandaan ya labay na Kristo ya ipanengneng da so aro ed amin ya gagawaen da.
21 Diad pamilya. Say asawan laki et nepeg ton aroen so asawa to ya “singa gagawaen na Kristo ed kongregasyon.” (Efe. 5:25, 28, 29) Nepeg ya aligen na asawan laki so masakripisyon aro na Kristo diad pangiyuna tod pankaukolan tan pankaabigan na asawa to nen say sarili to. Ompan say arum ya lalaki et nanairapan ya mangipanengneng na ontan ya panangaro, nayarin lapud diad kultura da et agniyugali so pangipanengneng na patas tan maaron panagtrato ed arum. Nayarin nairapan iran umanen iray makapuy ya apasalan da, balet nepeg dan gawaen itan pian naunor da so ganggan na Kristo. Say asawan laki ya ipapanengneng toy masakripisyon aro et respetoen na asawa to. Say ama ya talagan inaro to ray ananak to et agto ran balot sakitan diad salita man o diad gawa. (Efe. 4:31) Imbes, ipanengneng toy panangaro tan panangabobon tod sikara pian magmaliw ya maligen so liknaan da. Say ontan ya ama et aroen tan panmatalekan na saray ananak to.
22. Base ed 1 Pedro 5:1-3, siopay akankayarian ed saray ‘karnero,’ tan panon so nepeg ya pantrato ed sikara?
22 Diad kongregasyon: Nepeg ya tandaan na saray elder ya agda kayarian iray ‘karnero.’ (Juan 10:16; basaen so 1 Pedro 5:1-3.) Saray balikas ya “pulok na Dios,” “diad arapan na Dios,” tan “kayarian na Dios” so mangipapanonot ed saray elder ya saray karnero et kayarian nen Jehova. Labay to ya maaro so pantrato na saray elder ed saray karnero to tan pablien da ra. (1 Tes. 2:7, 8) Saray elder ya gagawaen day responsabilidad da diad maaron paraan et naawat day panangabobon nen Jehova. Aroen tan respetoen met ira na saray agagi.
23-24. (a) Antoy betang na saray elder sano bebembenan da iray kaso na seryoson kasalanan? (b) Antoy nepeg ya ikonsidera na saray elder sano bebembenan da iray ontan ya kaso?
23 Antoy betang na saray elder sano bebembenan da iray kaso na seryoson kasalanan? Duma so betang da ed saray ukom tan mamatatken ya sakop na Ganggan ya inter na Dios ed Israel. Diad satan ya Ganggan, aliwa labat ya saray bengatlan mikonektaan ed espiritual so aasikasoen na saray tinuron lalaki noagta pati saray krimen tan kaso ya agdirektan mikonektaan ed panagdayew. Balet diad ganggan na Kristo, say aasikasoen labat na saray elder et saray bengatlan mikonektaan ed espiritual. Bibidbiren da ya saray sekular ya autoridad so inikdan na Dios na responsabilidad ya mangasikaso ed saray krimen tan kaso ya agmikonektaan ed espiritual. Kaiba ed satan so pangipaakseb na saray dusa ya singa say panmulta odino pakapriso.—Roma 13:1-4.
24 Antoy responsabilidad na saray elder sano walay akagawa na seryoson kasalanan diad kongregasyon? Uusaren da so Kasulatan no uusisaen da iray bengatla tan no manggawa ira na desisyon. Tatandaan da ya aro so pundasyon na ganggan na Kristo. Say aro so mamakiwas ed saray elder ya ikonsidera iya: Antoy nepeg ya gawaen pian natulongan so siopaman ed kongregasyon ya biktima na ginawan kasalanan? Nipaakar ed samay nankasalanan, say aro so mamakiwas ed saray elder ya ikonsidera iraya: Kasin sikatoy magbabawi? Kasin sikatoy natulongan pian onabig ed espiritual?
25. Antoy aralen ed onsublay ya artikulo?
25 Talagan misalsalamat tayo lapud sakop itayo na ganggan na Kristo! No amin tayo et pansagpotan tayon unoren itan, makatulong itayo pian kada indibidual ed kongregasyon et nalikna toy panangaro, panamabli, tan inkaligen. Balet, manbibilay tayod sayan mundo ya “saray mauges a totoo” et nagmaliw lan “lalon mauges.” (2 Tim. 3:13) Nepeg tayo sirin ya mansiansian alerto. Panon ya nipatnag na Kristianon kongregasyon so hustisya na Dios sano walay aarapen dan kaugsan ya singa say seksual ya panag-abuso ed ugaw? Naebatan itan diad onsublay ya artikulo.
KANSION 15 Igalang so Panguloan nen Jehova!
^ par. 5 Sayan artikulo tan say duaran onsublay et kabiangan na serye nipaakar ed no akin ya makapanmatalek tayo ya si Jehova a Dios et lanang ton ipapanengneng so aro tan hustisya. Labay ton naikdan na hustisya iray totoo to, tan liligliwaen to iramay akaeksperiensya na ag-inkahustisya diad sayan mauges a mundo.
^ par. 1 Nengnengen so artikulon “Aro tan Hustisya Diad Israel Nensaman” diad Pebrero 2019 ya isyu na Say Panag-bantayan.
^ par. 13 KABALIKSAN NA SALITA: Say masakripisyon aro so mamakiwas ed sikatayon iyuna so pankaukolan tan pankaabigan na arum nen say sarili tayo. Mabulos tayon isakripisyo so sakey a bengatla pian natulongan tayoy arum odino pian nagunggonaan ira.
^ par. 61 DESKRIPSION NA LITRATO: Sankanengneng nen Jesus so biin balo ya inatey so saksakey ya anak to. Lapud akasian nen Jesus so ina, pinaoli to iyan kabataan ya laki.
^ par. 63 DESKRIPSION NA LITRATO: Mamangan si Jesus diad abung na Fariseo ya manngaran na Simon. Walay bii, nayarin sakey ya paabang, ya inurasan toy sali nen Jesus panamegley na saray lua to, pinunasan to itan panamegley na buek to, tan kinalboan toy larak. Babalawen nen Simon so ginawa na bii, balet idedepensa nen Jesus so bii.


text: 6 Wala ni sakey a makapaermen a nanenengneng ko diad dalin, a kaslakan a nagagawa ed saray totoo:2 Iikdan na tuan Dios so too na saray kayamanan tan kaykayarian tan kagalangan, kanian ag-onkukulang na antokaman a pipirawaten to;* ingen ta ag-inabuloyan na tuan Dios a panliketan to iratan, noagta samay dayo. Saya et andi-kakanaan tan makapagonigon a maong.3 No say sakey a too et maminlasus a magmaliw ya ama tan manbilay na dakel a taon tan ontatken, ingen ta sikatoy* agmanliliket ed maong iran bengatla a kayarian to antis ya onsabi ed lubok,* nibagak a say ugaw ya inatey lan niyanak et mas maong ni nen sikato.+4 Ta andi-kakanaan so inkiyanak na sayan ugaw tan inatey diad kabilungetan, tan say ngaran to et asakbongan ed kabilungetan.5 Anggano agton balot anengneng so agew odino anggapon balot so amta to, mas maong ni kipapasen* to nen samay inmuna.+6 Anto so gunggonay pambilay na duan libon taon no agmakaeksperiensyay liket? Agta amin et oonla ed saksakey a pasen?+7 Amin a pansasagpot na too et pian peselen so eges to;+ balet sikatoy agbalot napepenek.8 Ta antoy bentaha na sakey a marunong ed sakey a makulangkulang?+ Odino antoy gunggona a say sakey a pobri et amta to no panoy manbilay?9 Magmaong nin panliketan na sakey so nanenengneng na mata to nen say manliberliber pian anapen iray pilalek* to. Saya met et andi-kakanaan, a panguusil ed dagem.10 Antokaman a wadia et nginaranan la, tan amta la no anton talaga so too; tan agto sarag so misuppiatan* ed samay mas makapanyari nen sikato.11 No kapigan ondadakel iray salita,* diman met ondadakel so andi-kakanaan a bengatla; tan antoy niiter dan gunggona ed sakey a too?12 Siopay makaamta no antoy sankaabigan a gawaen na sakey a too ed bilay to legan na daiset ya agew na andi-kakanaan a bilay to, ya onlalabas a singa anino?+ Ta siopay makapangibagad too no antoy nagawa diad dalin no sikatoy naandi la?